
Bi milyardan pereyê 
îranê li Koreya Başûr 

de hat ragirtin 

NY: îran û Hizbulahê 
di kuştina leşkerên 

nerazî ên Sûriyê de dest 
hene 

R: 2 


Çapemeniya Ewropa: 

Erdogan li dijî Kurdan 
arteşê ava dike 

R: 7 



Beşar bi komkujiyê 

pêşwaziya Remezanê kir 



Şoreş û serhildana xelkê Sûriyê jib o azadiyê her 
berdewam e û rejîma Beşar Esed jî bo temirandina vê 
serhildanê dest bo tepeseriyên herî tund û hovane 
dibe da ku bikare bi vî awayî deshilata xwe ya lerzok 
biparêze. Di dirêjiya wan cînayetan de rejîma Sûriyê bi 
tank û top û komkujiyê ve pêşwaziya meha Remezanê 
kir û gola xwînê birê xist. 

Ew pêla nû ya tepeseriyan bû sedema hejandina 


wijdana mirovahiyê û li vê derheqê de 
mehkûmiyetên navnetewî bi dû re hatin Konseya 
Ewlekar ya NY serbarê vê ku heyamek bû li ser 
şermezarkirina rejîma Sûriyê li hev nedikirin û 
nakokî hebûn ; lê di roja çarşemî 3'ê Tebaxê li ser 
şermezarkirina rejîma Sûriyê gihîştine encamê û 
daxwaz ji Sûriyî kirin ku desta ji tepeserî û kuştara 
xelkê nerazî bikşîne û rêz û hurmetê ji yasayên 
navnetewî re bigre. 


Raportvanê taybetî ê mafê mirovan daxwaza alîkariya tewaw ya îranê kir 


Ehmed Şehîd raportvanê taybetî yê NY 
ku niha wek çavdêrê parastina mafê 
mirovan di îranê de hatiye hilbijartin, 
ji berpirsyarên rejîma îranê daxwaza 
alîkariyê kir. 

Ehmed Şehîd ragehand ku tewaya hewla 
xwe wê bikar bîne bonavê ku 
berpirsyarên rejîma îranê mafê mirovan 
û yasayên navnetewî berçav bigrin. Wî 
herweha got ku emê li ser şahidîdana wa 
kesan kar bikin ku ji aliyê rejîma îranê ve 



mafê wan hatiye binpêkirin. 

Ehmed Şehîd pêştir wezîrê kar û barê 
derve yê Maldîvê bûye. Hilbijartina 
navbirî di demekê de bû ku ji sala 
2002'an pêve rejîma îranê îzin nedaye 
dawî raportvanê NY da ku erkên xwe 
yên yasayî di îranê de birêve bibe. 
Herweha ji sala 2005'an pêde rejîma 
îranê îzin nedaye tu raportvanekê ku 
bêne nav xaka îranê de. 

Du heyetên PDK îranê bi cuda beşdarî li merasima koça 

dawiyê ya Hemayîl xanê kirin 


Roja Pêncşemî, 28'ê Tîrmeha 2011'an, heyetek 
payebilin a partiyê, bi serperestiya Mistefa 
Hicrî Sekreterê Giştî yê PDK îranê beşdarî di 
pirse û sersaxiya Hemayîlê, hevjiya nemir Mela 
Mistefa Barzanî û dayîka Mesûd Barzanî, 
Serokê Herêma Kurdistanê kir û sersaxî û 
hevxemiya PDK îranê bi birêz Mesûd Barzanî 
ragihand. 


Serdestiya Sipahê fermî bû 

Selîm Zencîrî 


Pasdarê talançî ku di lîsteya tehrîmbûyên 
navnetewî de ye, bûye wezîrê Neft a îranê 

Piştî midehek zaf bi ser kêşe û nakokiyên li dor 
diyarîkirina wezîrê neft a rejîmê, aqibet sê rojan 
berî niha ew posta vala û sê wezaretxaneyên din li 
ser pêşniyaza Ehmedînijad, dengê erê ji meclîsa 
rejîmê wergirtin. Bi vê çendê jî sipahiyek din bi 
dewleta leşkirî - emniyetî a Ehmedînijad zêdebû. 

Korsiya Wezareta Neftê, yek ji girîngtirîn 
wezaretxane û postên dewleta îranê ye ku heya 
niha li ser bidestgirtina wê, kêşe û pirsgirêkên zaf 
hebûne. Her alî û bandek rejîmê hewla qorixkirina 
wê daye, lê li vê navberê de hêzek diyarîkirî û 
metirsîdar heye ku şiyana rikeberî pêre nemumkin 
e. Ew jî hêza terorîstî- mafyayî a Sipaha Pasdaran e 
ku bi hebûna sermiyanek xeyalî û talankirî ji 
samana giştî a xelkê îranê, li hemû biyavên leşkirî, 
ewlehî, aborî û siyasî a îranê de rola xwe dilîze û 
serdestiya xwe bi tewahî sepandiye. 

Bidestgirtina wezareta neftê ji aliyê Sipahê bi 
birêveberiya pasdar Rostem Qasimî, fermanderê 
qerargeha Xatemul Enbiya nîşana nehadîne û 
organîzebûna sipahê li siyaset û aboriya îranê de ye 
û şeklek fermîtir dide vê hêza metirsîdar ku wekî 
sîvanekê siya xwe bi ser hemû organên hikûmetî û 
dewletî de sepandiye. 

Diyarîkirina wî wezîrî bo wezareta neftê ji çend 
aliyan ve cihê baldanê û dê kêşexulqên û bi zirar be. 

-Paşekişiya Ehmedînijad li hember Spah û 
Xamineyî de ye. 

-Yasayî bûna desthilata xwe bi ser aboriya îranê, 
bi taybet neft û samana giştî de nîşan dide û dê li 
berjewendiya xwe bo piştewanîkirina zêdetir ji 
teror û wehşetê bikar bîne. 

- Sipahî bûna dewleta Ehmedînijad diselimîne. 

-Wezîrê neftê li nav lîsteya tehrîmbûyên 
navnetewî de ye û ew karê hikûmeta îranê 
zimanxwar kirine ji rojava, girîngînedan û 
pêpeskirina biryarnameyên navnetewî ye li dor 
tehrîman. Tehrîmên ku li encama wê de gelek ji 
sermiyandarên biyanî, kompaniya û şirketên mezin 
ên cîhanê neçar man Ji pirojeyên neft û gaza îranê 
derkewin û cihê xwe dan sipahê. Encama wê jî em 
dibînin, talan û dizîna zêdetir û li hember de 
jidestdana pêgeha duyem berhemhênerê nefta 
OPEK. 

Girîngiya vê mijarê li wê de ye ku piştî 35 salan 
çavnihêriyê, qirare îran li çend mehên pêş de 
serokatiya rêxistina welatên hinardeyên neftê 
(Opek)'ê bike ku awahiya wê li Utrîş, yek li welatên 
YE' de ye. Ew tehrîma wî jî dikare kirîzafir be bo 
rejîma îranê, ji ber ku him Şêwra Ewlekar, him YE û 
him jî DYE'ê, Rostem Qasimî li nav tehrîmên xwe de 
cih dane û îzna sefer û bidest xistina vîzayê tune. 
Niha ya girîng, peyam û derencamên wê 
diyarîkirinê bo rojava ne û dê çi karîgerî li ser 
seneta neft û gaza îranê hebe. Yan ew zimanxwar 
kirin ji civaka cîhanî û guhnedan û pêpeskirina 
biryarnameyên navnetewî dê çi reaksiyon û 
derencamek cîhanî li pey re bîne. 


Hemayîl xan yek ji wan jinên xebatkar û 
nîştimanperwer ên Kurdistanê bû ku tevî 
kişandina êş û dijwariyên bi salan di jiyana 
şoreşê de, tevî Barzaniyan di Komara 
Kurdistanê de jî beşdar bûye û piştre jî weke 
jinek xebatkar rolek diyar û berbiçav hebûye. 


Her di vî warî de, roja Şemî 30'ê Tîrmehê jî, 
heyetk din a PDK îranê bi serperestiya Hesen 
Şerefî, Cihgirê Sekreter û hejamrek ji Endamên 
Deftera Siyasî û Komîteya Navendî ên PDK 
îranê di sêyemîn roja pirseya Hemayîl xanê di 
mizgevta Sewafî li bajarê Hewlêrê de beşdarî 
kirin. 

Heyeta PDK îranê ji aliyê birêz Nêçîrvan 
Barzanî, Cihgirê Serok û hejmarek berbiçav ji 
Endamên Mekteba Siyasî ên PDK ve hat 
pêşwazîkirin û car din sersaxiya PDK îranê bi 
wan ragihand. 



Seredana heyetek PDK îranê bo Mekteba Siyasî 

a Yekgirtûya Îslamî a Kurdistanê 


Roja Yekşemî, 31'ê Tîrmeha 2011'an, heyetek 
PDK îranê bi serperestiya birêz Mistefa Hicrî, 
Sekreterê Giştî û hejmarek ji Endamên Deftera 
Siyasî û Komîteya Navendî ên PDK îranê 
seredana Mekteba Siyasî a Yekgirtûya Îslamî a 
Kurdistanê kir û ji aliyê wê pariyê ve bi germî 
hat pêşwazîkirin. 

♦ wv 

Di destpêk de, Mistefa Hicrî, keyfxweşiya 
xwe ji hevdîtina bi mamosta Selahedîn nîşan da 
û basek siyasî li ser rewşa Kurdistana îranê û 
siyaset û bernameyên partiyê û sefera îsal a 
xwe bo dervey welat û guherînên ku di deverê 
de çêdibin xistin ber bas. Piştre mamosta 
Selahedîn tevî nîşandana keyfxweşiya xwe ji 
seredana heyeta partiyê, basek li ser rewşa 
Kurdistana îraqê û deverê pêşkêş kir û rolê 
fePartiya Demokrat a Kurdistana îranê bilind 
nirxand. 

Her du alî di rûniştinek dostane de ra û 
boçûnên xwe derheq rewşa deverê û rewşa 
Kurd li her du beşên Kurdistana îran û îraqê de 
xistin ber bas û çendîn pirsên girîng ên 
pêwendîdar bi pirsa Kurd û pêşveçûna ku gelê 
Kurd di vî heyamî de bi xwe ve dîtiye, 
niqaşkirin û hewildan bo nehiştina arîşe û 



giriftên ser riya xebat û tekoşînê û penabirin bo 
diyalog û pêşveçûna demokrasuyê di deverê de, bi 
zaminê serkevtinê dan zanîn. Hêjayî gotinê ye ku 
piştî 2 demjimêran heyeta partiyê bi rêz û hurmet 
ve hat birêkirin. 


Bi milyardan pereyê 
îranê li Koreya Başûr 

de hat ragirtin 

Li gor nûçeya R. Ferda, nêzîkî 4 
milyard Dolar, berhema firotina 
nefta îranê ku seba tehrîmên abûrî 
li dijî Komara Îslamî, di Koreya 
Başûr de hatyine ragirtin, aliyê kêm 
dê heya dawiya îsal a Zayînî her wa 
bimîne. 

Çavkaniyek Koreya Başûr daye 
zanîn ku ew qas pere heya dawiya îsal 
dê bigîje 5 milyard Dolaran. 

Koreya Başûr yek ji eslîtirîn 
kirryarên nefta îranê ye ku rojane bi 
awayek normal 230 hezar bermîlên 
nefta xaw ji îranê dikre. 


NY: Iranê û Hizbulahê 
di kuştina leşkerên nerazî ên 

Sûriyê de dest hene 

V 



Li gor rapora komîsaryaya bilind a penaberan a ser bi 
NY, hêzên nîzamî ên Komara Îslamî û Hizbulaha Lubnanê li 
îdam û kuştina leşkerên nerazî ên Sûriyê ku xwe ji 
gulebaran kirina xwenîşanderan diparêzin, dest hene. 

Ew rapore xwe li 20 rûpelan de dibîne û herweha cara 
yekemîn e ku nawendek fermî a ser bi NY bi eşkereyî navê 
her du hevalbendên rejîma Sûriyê(Komara Îslamî û 
Hizbula) tometbar bi dest hebûna li serkut kirina neraziyan 
de bike. Rejîma îranê serhildana xelkê Sûriyê mehkûm dike 
û wê bi pîlan û kumpiloya derkî dizane. 

Teror li kolanên Oslo û girava Utoeya 



Ebdulla Hicab 


Welatê aram û bê arîşeye Norwêj 
roja 22.07.2011 bû gola xwînê. Di 
encama êrîşek terorîstî de bo ser 
bînayên hukûmetê li navenda Oslo 
ya paytextê welat 8 kes û li girava 
Utoeya 69 kes bûne qurbanî. 
Piraniya 77 kesên ku di wê terorê 
de hatin kuştin lawên çalake 
girêdayî bi Yêkitiya Lawên Partiya 
Karkerên Norwêj bûn ku di nava 
wan de 2 keçên çalake Kurd, Bano 
Ebûbekir Reşîd (18) ji Başûrê 
Kurdistanê û Gizem Dogan (17) ji 
Konya ya Turkiyê jî hebûn. Koma 
lawên ku kete ber hêrişa terorîstî, 
weke edetê salane ya rêkxistinê ji 
bo kampa havînê li girava Utoeya 
kom bibûn. 

Biker, Anders Behring Breivik yê 
32 salî ji koka xwe Norwêjî ye û îdia 
dike ku bi serê xwe û tenê ew 
cinayet kiriye. Lê polîsê Norwêj hê 
lêkolîna xwe li ser wê terorê bi dawî 
nekiriye û negehîştiye encamê ka 
ew cinayet bi tenê ji aliyê yek kesî 
an ji aliye çend kesan ve hatiye 
kirin. 

Breivik xwediyê îdeolojiyek 
rastrew ya tundajo ye ku dibêje bi 
armanca siyasî ew êrîş pêk aniye û 
mebesta wî ew bû ku kultûra 
Ewrûpayî ji êrîşên ji hundir ve yên 
kultûra Marksîstî û Îslamî biparêze. 
Li gor wî îslam metirsiyek mezine 
bo ser kultûra Rojava û pêwîste 
pêşiya wê were girtin. Li Norwêj, 
partiya xwedî bandor ku herî 
zêdetir alîgirî ji firerengiya kultûrî û 
tevlîbûna civaka Bisilman bo nava 
civaka Norwêj dike Partiya 
Karkerên Norwêje (Det norske 
arbeider party) ye. 

Ew partiya Sosiyal Demokrat 
niha di deselatê de ye. Biker 
ragihandiye ku ew êrîş li ber hindê 
pêk aniye ku riya tevlîbûna lawan 
bo nav refên Partiya Karkerên 
Norwêj bigre. 

Çend saetan beriya wê hêrişa 
terorîstî, biker manîfestoyek bi 
navê; “2083, Daxuyaniya Ewrûpayî 
ji bo Serxwebûnê" di 1518 rûpelan 
de li ser hêla internetê weşandibû. 
Cewherê manîfestoya Breivik ewe 
ku welatên Ewrûpyaî di pêşerojê de 
bi hev re federasyonek xurt ava 
bikin heya serokatiya cîhanê bi dest 
xwe ve bigirn. Ji bo ku ew 


federasyona ku ew bas dike bi 
tewayî ji kesên xwediya baweriyek 
derveyî mesîhiyetê paqij bibe, ew 
pilan dike ku hemû Bisilmanan li 
seranserî Ewrûpa, welatên Balkan 
u Bosniya û Albanî jî di nav de, 
derxe û wan bişîne bo Iran, 
welatên Ereb û Kurdistanê. Ya 
balkêş ewe ku ew di xeyala xwe de 
ciyê Kurdistanê jî diguhere, li ciyê 
Kurdistana îro du welatên mesîhî 
yên nû ava dike. Li gor wê pilanê 
mercê ku Federasyona Ewrûpa bi 
welatên Bisilman re di nava aştiyê 
de bijî ewe ku 1) ew Bisilmanên ku 
ji Ewrûpa têne derxistin wergirin, 
2) serwerî û serdestiya 
Federasyona Ewrûpa bipejirînin û 
bikevin bin sergêriya Ewrûpa. 

Di gel ku kiryara Breivik ji aliyê 
tu hêz û grûpên Rastrewe tundajo 
ve nehat pejirandin û piraniya wan 
grûpan ew hêriş şermezar kirin, lê 
kes û grûpên ku zêhniyeta wî di 
derbarê pêşeroja Ewrûpa de par ve 
dikin li hemû welatên Ewrûpayî 
hene. 

Bi giştî grûpên rastrew amade 
ne ku ji bo paqijkirina Ewrûpa ji 
kesên ji derve ra hatine her karî 
bikin. Di wan çend salên dawî de li 
gelek welatan hin hêriş li dij kes û 
navendên bîhaniyan pêk hatine, lê 
kesê bawer nedikir ku rojekê kes 
an grûpên rastrew ji bo pêşve 
birina pilanên xwe civaka xwe 
bikin armanc. 

Ji ber wê yekê di saetên yekê 
yên piştî wê terorê de berê her 
kesî li grûpên tundrewe Bisilman 
bû. Ji bo gelek kesan berguman 
tenê dikarî tevgera El- Qayîde u 
komikên girêdayî wê bin, lê tu kesî 
fam nedikir ka ji ber çi êrîşek weha 
rast li dijî Norwêj tê pêkanîn. Hema 
çend rojan berî wê hêrişê, wezîrê 
derveye Norwêj Jonas Gahr Stoere 
(51) bi şandek Taliban re 
rûniştibû, pêştir heman wezîr bi 
tevgera Hemas re têkilî danîbûn. 

Bi giştî deselata siyasiye Norwêj 


her demê bi dialog û danustana bi 
her alî re bûye û tu gav nexwestiye 
pirsgirêkên cîhanî bi riya tundutîjî 
û şer bêne çareser kirin. 

Lê 5-6 saet piştî şoka wê hêrişê, 
di germiya bas û nîqaşên li ser 
diyardeya terorê de, ji nişka ve 
şoka mezintir ji aliyê medya welat 
ve hate ragehandin û eşkere bû ku 
biker ji Norwêj û xwediyê dîtina 
raste tundrew e. Bi wê şokê re berê 
bas û nîqaşan hate guherîn. Roja 
pişt re ne tenê Norwêj û civaka 
Norwêjî, lê hemû Rojava xwe li 
hember diyardeyek nû ya teroristî 
dît. 

Berê pirsyar û nîqaşan bi 
yekcarî hate guherîn, ew car mela 
û qeşeyan li mizgevt û dêran 
hevudin hembêz kirin û basa 
hevgirtinan dînan li hember 
xirabiyê kete rojevê. Li kolanên 
Oslo êdî kesê bi çavê gumanê 
temaşey mêrên xwedî rêdîna reş 
an jinên bi serpêç nedikir. Rojev bi 
yekcarê hate guherîn. 

Terora ku li Oslo û girava 
Utoeya pêk hat, ne tenê Norwêj û 
partiya deselatdar, lê hemû 
Ewrûpa hejand. Ji xwe partiya 
deselatdar tu gav ew hêriş weke 
bûyerek li dij xwe neanî hisabê û di 
pêvajoya dijkiryarên li dij wê 
cinayetê tu gav mijara hizbayetiyê 
neanî rojeva medya û civakê. 
Dewlet, Parleman, partiyên siyasî, 
medya, rewşenbîr, pêşengên 
civakê û bi giştî her kesê xwedî 
bandor di civaka Norwêj de bi 
yekdeng li hember wê terorê 
rawestan û hevbendiyek bê mînak 
ya neteweyî ava kirin. 

Dema şoka bi hest ya piştî 
terorê derbas bû, ew car 
guftugoyên di derbarê pilanên 
pêşerojê de ji bo pêşîgirtin ji 
bûyerên bi wî rengî kete rojevê. 
Pirs ewe ka gelo metirsiya Tevgera 
Rastrewe Tundajo û bi giştî 
pilanên terorîstî wê di pêşerojê de 
çawan bêne sekinandin. Terorîstê 





siberojê kî ne û bi çi awayî wê 
pêşiya wan bê girtin. 


Bûyerê nîşan da ku terorîst ji 
nav, nasname, netewe, ol an 
kultûrek taybet re nayên. Ew 
xwedî kultûr, ol, an reng u rûyek 
taybet jî nînin. Çavkaniya 
terorîsmê di hemû civakan de, li 
hemû îdeolojiyên girtî, li hemû 
herêman heye. Lê her car bi 
rengekê, li ciyekê û bi navekê serî 
hildide. Lewma ji bo sekinandina 
terorîsmê, tenê yek emraz, tenê 
yek rê, tenê yek alî têrê nake. 
Pêşîgirtin ji terorîzmê pêwîstî bi 
hevbendiyek cîhanî heye ku di 
hemû waran de kar bike. Kes an tu 
aliyek li derveyî civakê nehêle û 
kultûra dialog, hurmeta dualî û 
tehemulê bi pêş bixe. 

Siyasetvan û karbidestên 
Norwêj bi helwêsta xwe ya eqlanî 
ku ji kultûra demokrasî û ji hev 
famkirinê re tê, gelek baş li ser wê 
bûyera bi êş helwêst girtin. 
Dijkiryara yekê ya serokwezîr Jens 
Stoltenberg (52) ji hestên 
tolstandin, tawanbar kirin û 
demargirjiyê pir bi dûr bû. 

Stoltenberg di yekem dijkiryara 
xwe de got: "Ew teror wê nekare 
me ji armanc û hêviyên me yên 
pêşerojê paşve bizivirîne. Emê di 
bersiva wê hêrişa terorîstî de 
demokrasiya xwe xurttir bikin, 
civaka xwe zêdetir vekin, 
hewildanên xwe yên navneteweyî 
ji bo cîhanek pir ji aştî hê zêdetir 
bikin û rê nedin ku teror me û 
civaka me bitirsîne". 

Piştî serokwezîr, şaredarê Oslo 
Fabian Stang jî heman gotin bi 
awayek din anî ziman: "Emê tole 
ya wê cinayetê vekin. Tolstandnina 
me wê bibe vebûna pitir, 
demokrasiya pitir û tehemula 
pitir”. Roja piştî bûyerê, bi sedan 
hezar kes ji xelkê welat li hemû 
bajaran daketin kolanan û 
hevderdiya xwe ji bo qurbaniyan û 
îradeya xwe ji bo "vebûna zêdetir, 
demokrasiya zêdetir û alîkariya 
pitir ji bo pêşvebirina aştiyê di 
cîhanê de” nîşan dan. 

Di xwepêşandanên Norwêj de, li 
ciyê duruşmên tund û tîj, aramî û 
bêdengî hebû, li ciyê emrazên 
tolstandinê, gulên sor û zer hebûn. 
Lewma navê xwepêşandanan 
danîn xwepêşandanên sorgulan. 

Renge pêşiya teror û tund û 
tîjiyê bi sorgulan neyê girtin, lê 
mesaja dûrketin ji tolstandinê, 
zêde kirina demokrasî û derfetên 
beşdariyê, kultûra diyalog û 
aramiyê, hevbendî li dij tund û tîjî 
û bêtehemuliyê û vekirina deriyan 
wê meşrûiyetê ji tund û tîjiyê re 
nehêle. 





Siyasi 


Aglrl B 


Êrîşên berdewam û pîlanên bi 

tehlûke û qirêj! 


Rûken 


Sala 1991’an piştî bi salan 
xebat û tekoşîna Kurdên 
Kurdistana başûr bi dijî 
deshelatdarên dagîrker ên 
îraqê û dana nirxek giran di 
vê riyê de, şiyan ji lawaziya 
deshilata wî çaxî ya Seddam 
Husên ku êrîşî ser Kuweytê 
kiribû, mifahê wergirin û 
dawiyê bi wê deshilata 
dagîrkar li Kurdistanê de 
bînin. 

Di vê navberê de 
deshilatdarên dijî Kurd ên 
zal bi ser beşên din ên 
Kurdistanê de avakirina 
deshilatek Kurdî li herêma 
başûr de wek gef û 
tehlûkeyek bo ser xwe 
dihesibandin, lewra bi 
awayên cur bi cur ketin nava 
hewildanan de da ku vê 
ezmûnê têk bişkênin û 
nehêlin ku Kurd bibin 
xwediyê hikûmeta xwe. 

Piştî wê ku karîn îdareya 
siyasî a xwe bikin, dujminên 
Kurdan bi taybetî 
deshitdarên rejîma îranê ji 
bo lawazkirin û têkbirina 
deshilata sava ya herêma 
Kurdistanê pîlanên reng bi 
reng darêtin û heya qasekê jî 
têde bi serketin. 

Rejîma îranê mixabin şiya 
ku gellek ji pîlanên xwe bi 
taybetî terora neyarên xwe 
ên siyasî û akincî li herêma 
başûr ya Kurdistanê de cîbicî 
bike, lê xewna têkçûna vê 
deshilata sava jêre ser negirt. 

Lê rejîmên dijî Kurd ên 
herêmê bi taybetî rejîma 
îranê dest ji pîlanan 
nekişand û her carê bi 


awayekê û bi pîlanekê 
ketiye nav hewildanan 
bona derbe xistina li vê 
ezmûnê, ku li wan salên 
dawiyê de ew pîlan ji riya 
topbarana sînorên başûrê 
Kurdistanê birêve biriye 
da ku bi vî awayî hêza 
xwe nîşan bide û 
neêminiyê li Kurdistanê 
de pêk bîne. 

Lê topbaran li wan 
çend rojên dawiyê de ku 
bi hêceta hebûna hêzên 
PKK tê encam dan, li rewş 
û kawdanek cuda de ye ku 
gellek armancên qirêj li 
pişt vê êrîşê hene ku em 
dikarin bi vî awayî wan 
polênbendî û parve bikin: 

* Rejîma îranê niha 
tevî kirîza abûrî û siyasî çi 
di asta navxweyî yan jî 
derekî de berbirû ye, û ji 
xebata medenî û gihîştina 
pêlên bayê Buhara Erebî 
bo îranê pirr ditirse û 
dixwaze bi vekirina 
eniyeke şer li derwayî 
sînorên xwe ji aliyekê ve 
hêza xwe nîşan bide û ji 
aliyê din ve jî rê ji bo 
tepeserkirina xebata 
medenî xweş bike û şer 
veguhêze bo dervayî 
sînorên xwe. 

* Rejîma îranê ku bona 
zextxistina li ser îsraîl û 
Amerîkayê berdewam 
Hemas bo kar û kiryarên 
terorîstî, bikar danîne lê 
em dibînin ku Hemas û 
Feth hêdî - hêdî dev ji 
nakokiyan ber didin û 
dixwazin li ser bingeha 
qazane û berjewendiya 
gelê Felestînê li hev bikin, 
lewra rejîm bi vê yekê 
pirr aciz e û dixwaze bi 
derxistina PKK li çiyayên 



asê ên Qendîlê, hêzên 
tundrew ên terorîst li wir 
de akincî bike û berdewam 
ji wan terorîstan bi 
armanca şopandina pîlanên 
xwe ên qirêj û mirar mifahê 
bistîne. 

*Rejîma îranê seba vê ku 
di Sûriyê de gelên wî welatî 
daketine kolanan û bi 
armanca hiloşandina 
deshilata Beşar Esed, (wate 
hevalbendê herî giring ê 
îranê) canê xwe gorî dikin, 
pirr nerehet e û dixwaze 
bala bîr û raya giştî li ser 
van cînayetên ku di Sûriyê 
de rû didin, bo aliyê şerekî 
din ku bixwe pêk aniye 
rakêşe. 

*Rejîma îranê bi 
pêşketinên li herêma 
Kurdistanê de aciz e, bi 
taybetî seba vekirina 
konsolgeriya DYA'ê li 
Hewlêrê de, lewra hewla 
neewle kirina Kurdistanê 
dide. Ji aliyekî din ve ji tirsê 
vê ku postên girîng ên emnî 
û parastinê li encama 
kêmkirina wezaretxaneyan 
de bi Sunniyan bihên dan, 
dixwaze zextê bixe ser 
dehilatdarên herêma 
Kurdistanê da ku razî bi vê 
yekê nebin û dijî biryarekî 
weha derkevin. 

*Rejîma îranê bi vê şertê 
şer bi dijî PKK’ê dike ku 
Turkiye jî desta ji 
piştewanîkirina ji dijberên 
Sûriyê bi taybetî Kurdên 
dijber hilgire, da ku pirsa 
Kurd di Sûriyê de bi tu 
awayî nehê çareserkirin, 
jiber ku çareseriya pirsa 
Kurd dibe sedema handana 
Kurdên beşên din ên 
Kurdistanê jî. 

Bi vî awayî divêt ji her 
kesî re eşkere be ku 
armanca îranê bi tu awayî 
tenê şerê li dijî PKK’ê nine, 
belkî ew şer gellek 
armancên qirêj dişopîne ku 
hewcehî bi hişyariyek 
zîrekane û siyasiyane ya 
Kurdan heye, da ku tewaya 
pîlanên rejîmê bibne bilqa 
ser avê.. 

Konseya Ewlekariyê 

rejîma Sûriyê 
mehkûm kir 



Konseya Ewlekariyê a NY di 
daxuyaniyekê de ku roja Çarşemiyê 3’ê 
Tebaxê derkir, ragehand ku "Konseya 
Ewlekariyê nîgeranê rewşa 
hevwelatiyên Sûriyê û zaf nîgeranê 
kuştina xelkê ye”. 

Lê piştî derikirina vê daxuyaniyê 
Dîmîtrî Mêdvêdov serkomarê Rûsiyê 
daxwaz ji Beşar Esed kir ku tevî 
opozisyona Sûriyê gotûbêjan bike û dest bi 
reformêm siyasî di welatê xwe bike. 
Navbirî herweha hişdarî da Beşar ku hekî 
reforman di welatê xwe de pêk neînê, wê 
bi qederek xembar re berbirû bibe. 

Çalakvanên mafê mirovan bas ji kuştina 
pitir ji 2 hezar kesî heya niha di 
nearamiyên Sûriyê de dikin, û herweha 
rayedarek paye bilin yê saziya NY hejmara 
bê serûşûnbûyiyan di Sûriyê de, sê hezar 
kes ragehand û îşare bi destbiserkirina 12 
hezar kesî jî kir. 



N 


lî 


Hêzên rejîma Sûriyê girtiyan naîar 
dikin ku bêjin “La îlahe îlla Beşar’’ 

Hemwelatiyeke Sûriyê ku ji bajarê 
Dera’yê derketiye û xwe gehandiye welatê 
Mîsrê, eşkere kir ku hêzên ewlehiyê 
daxwazê ji girtiyan dikin ku bêjin " La êlahe 
îlla Beşar”. 

Ew şahid ku di rastî de karmendekî 
dewletî jî bûye, dibêje ku ez ji mirinê 
natirsim û di van meşên li Sûriuyê de gellek 
caran ji mirinê rizgar bûm, lê ez ji tirsê 
girtin û îşkenceyên fîzîkî û derûnî de 
reviyam. Kesên ku ji dervey Sûriyê dijîn 
nikarin êş û azara wan îşkenceyan wek 
girtiyan bixwe hîs bikin. 


















Siyasl 


Agirl B 


Peymanek ji bo 

berjewendiya dagîrkeran! 



Şehab Xalidî 


Konferansa Lozanê di sala 
1923'an de bona bidawî anîna şer li 
Rojhilata Nêzîk ; li bajarê Lozanê ya 
Swîsrayê di navbera welatên 
berjewendîxwaz wate ji aliyekê ve 
Turkiye û ji aliyekî din ve welatên 
Yûnan, Feranse, Birîtanya, îtalya, 
Japon, Romanî, û paşatiya Sêrb, 
Kirowat û Îslonî de, pêk hat. Wê 
peymanê çarenivîsa serkevtiyên di 
şerê yekemîn ê cîhanî û herweha 
Yûnan û Bolxaristanê di gel Turkiyê 
û rewşa sînorên wî welatî ku di ciyê 
dewleta Osmanî de rûniştibû, rohn û 
eşkere kir. 

Peymana Lozan herweha dawiya 
şerê 1921 heya 1922'an ye di 
navbera Turk û Yûnaniyan de 
ragehand ku qazancên Turkiyê 
baştir ji peymana "Sêvr” dabîn kir, lê 
tu maf neda Kurdan û ji Kurdan re di 
cihê avakirina dewletek Kurdî, 
jêrdestî û dagîrkarî bi dîyarî anî. 

Mixabin hebûna çavkaniyên pirr 
giring û dewlemend yên kanzayî 
weke asin, neft, mîs û korom, di 
Kurdistanê de, ne tenê nebû sedema 
geşekirina Kurdistanê di warê abûrî 
û siyasî û civakî de, belkî berevajî bû 
cih û qada şer û pevçûnan û 
rikeberiya li ser dagîrkirin û talana 
wan çavkaniyan, ku xwediyê wan 
tenê û tenê xelkê Kurdistanê ne. 

Her ew çavkaniyên dewlemend 
yên xwezayî û kanzayî bûne sedema 
vê ku welatên derekî weke Birîtanya, 
Feranse û çend welatên din, di gel 
dewleta ji nû ve avabûyî ya Turkiyê 
li ser qazanc û berjewendiyên xwe li 
hev bikin, û di konferansa Lozanê de 



li ser parvekirina Kurdistanê û 
çareser nekirina pirsa Kurdan û 
dana %10 ji beşa nefta Kerkûkê 
bi Turkiyê li hev bikin. 

Bi vî awayî ji aliyekê ve 
Ataturk bi birina nûnerên Kurdan 
bo Meclîsa wê demê ya Turkiyê û 
xapandina Kurdan di vî warî de 
ku di Turkiyê de Turk û Kurd 
xwediyê mafên wekhev û birayê 
hevin û tu kêşeyek di navbera 
wan de tune ye, û ji aliyekî din 
bêdengiya nûnerên Kurdan li 
hember biryara dawiyê ya 
konferansa Lozanê bû sedema vê 
ku ew peyman zirar û derbeke 
giran ya mirovî û siyasî li gelê 
Kurd bixe, û peymannameya Sêvr 
jî bête jibîr kirin, û ew derfeta 
dîrokî bibe goriyê ne siyasîbûn û 
sadeyiya Kurdan û qazanc û 
berjewendiyên dagîrkerên derekî 
û herêmî. 

Li benda 62'an ya 
peymannameya Sêvr de hatibû: 
"Ew komîsyona ku di 
Qostenteniyê de, civînê dê pêk 
bîne, (Pêkhatî ji kesên diyarîkirî ji 
aliyê Birîtanya, Firanse û 
îtalyayê) heya şeş mehan piştî 
cîbicîkirina vê peymanê, dê 
projeyekê ji bo otonomiya 
herêmên Kurdakincî li rojhilata 
Foratê, û başûra sînorê başûrî ê 
Ermenistanê, ku di rojên bê de, 
wê bê diyarîkirin û herweha 
herêmên li bakûra sînorê Turkiyê 
bi Sûriyê û Beynelnehrînê re, bi 
awayekî ku di bendên 2, 3, û 27'ê 
de hatiye, dê projeya xwe amade 
bike". (Dîroka hevçerx ya Kurd, 

R, 703 Dêyvîd Mekdawil). 

Bi vî awayî serbarê vê ku 
şoreşgerên wek Simkoyê Şikak, 
Şêx Seîdê Pîran, û Şêx Mehmûd 
bona azadî û rizgariya ji bindestî 
û bêmafiyê xebat kiribûn, lê gelê 
Kurd bû goriyê qazanc û 
berjewendiyên dagîrkeran û 
rewşa siyasî, civakî, abûrî û çandî 
ya Kurdan ne tenê baştir nebû, 
belkî roj bi rojê xiraptir bû. 

Her çend heya niha jî tewaya 
hewlên dagîrkerên herêmî û 
derekî bêdengkirina Kurdan 
bûye, û serbarê kêşeyên ku bi 
hevre hebûne, lê hertim li ser 
pirsek hevbeş wate pirsa Kurd 
gellek bi hêsanî li hev kirine, lê 
dîsan jî Kurdistan hertim çepera 
azadîxwaziyê bûye û xebatek bi 
xwîn li her dereke Kurdistanê 
berdewam kiriye, û encama vê 
xebatê jî misogerbûna desthilatek 
Kurdî ji bo Kurdistana başûr 
bûye, û ew xebat bê şik û guman 
heya azadiya tewaya beşên 
Kurdistanê, wê her dom bike û 
qet nasekine. 


Hejmar 164, 06'ê Tebaxa 2011 


Metirsiya rastên tundajo 

li Ewropayê 



Rêbwar Fanî 


Nûçeya kuştina 8 kesan li Oslo û 
69 kesên din ji ciwanên Partiya 
Kedkar a Norwêjê di dema 
seyranekê di girava Utoya, raya giştî 
a cîhanê bo aliyê xwe rakişand. 
Behring Breivik, ciwanê 32 salî yê 
Norwêjê, ew kiryar encam dabû. Lê 
piştî bûyerê û berî eşkerebûna 
tawanbar, pirraniya ragihandinan bi 
helwestek bilez, Elqaîde û 
Misilmanên tundajo tometbar kirin. 
Ew helwesta bilez a mediyayên 
Norwêjê bû sedem ku gelek ji 
penaberên misilman li şeqam, 
utobûs û şemendefiran ji hêla xelkê 
ve bêhurmetî bi wan bê krin. 

Polîsê Norwejê dereng çû cihê 
bûyerê. Ew derengmayîna polîs bû 
sedema hatine kuştina hejmarek 
zêdetir ji ciwanên Partiya Kedkar. 
Polîs sedema wê jî bo kêmbûna hêzê 
û nebûna îmkanatan ragihandiye. 
Breivik, rastekî tundajo bû ku bo 
midehê 10 salan heya sala 2007'an, 
endamê ektîv ê saziya Ciwanên 
partiya regezperest a "Pêşveçûn”ê 
bû. Partiyek ku pêka rapirsiyan %20 
deng hene. 

Berevajî gotinên parêzerê 
Biraywîk ku vê êrîşê bi dînatî yan 
nexweşiya derûnî a êrîşber dide 
zanîn (axavtinek ku gelek caran bi 
armanca veşartina rîşalên siyasî - 
civakî ên bûyerên hanekî tên kirin), 
lê hilbijartina cih û goriyan bi tu 
awayî nişkêveyî nebûye. Ew bi pilan, 
merem û armancên siyasî hatibûn 
hilbijartin. Pirraniya endamên ciwan 
yên partiya Karker, zarokên 
malbatên penaber û rewendên di wî 
welatî de ne. Li Norwejê jî herwekî 
gelek welatên din yên Ewropayî li 30 
salên derbasbûyî de, penaberên zaf 
bo wî welatî hatine rêdan heya ku ji 
hêza kar a erzan ya wan mifahê 
werbigrin. Lê di salên dawiyê de bi 
destpêkirina kirîza aborî li cîhanê û 
xurtbûna wê li sala 2008'an de, êdî 
tu hewcehiyek bi wan karkerên 
penaber nebûye, lewma siyasetên 
dewletên Ewropayî, wernegirtin, 
gefxwarin û herweha dersînorkirina 
wan penaberan bo welatên xwe 
bûye. Lewre ye em dibin şahidê 
derketina raman û hizrên rastgera li 
Firansa, Danmark, Alman, Birîtanya 
... û hwd. Norwej jî derveyî vê 
qaîdeyê nebûye. 

Li gor rapora Asoşêtid pirês'ê, 
raya giştî û ragihandinên giştî ên 
Norwejê ji helwest, dijkiryar û 
sistiya Polîs di dema bûyera han de 
ne tenê razî ninin, belkî didin ber 


rexneyan. Lewma serokwezîr 
biryara pêkanîna komîteyek taybetî 
a lêkolînan da. Lê wezîrê dozgeriya 
Norwejê spasiya hewl û kiryarên 
polîs kir. 

Gulebarana li wir nêzîk bi 
demjimêrek û nîvan berdewam 
kiriye û bûye sedema mirina 69 
kesan. Andirês Birîng Biroykê bikuj, 
berê bûyera girava Utoya, bumbeyek 
li awahiya Serokwezîrî a Norwejê de 
danîbû ku bûye sedema can ji 
destdana 7 kesan. Parêzerê Breivik ji 
zarê wî ve dibêje ku armanc ji 
encamdana wê kiryarê, destpêkirina 
"şoreşekê di Rojava" de bûye. 
Herweha navhatî xwastiye bi vê 
kiryarê Ewropa û Norwejê ji 
musteimire kirina misilmanan rizgar 
bike. 

Ew renge bi tawana cînayet dijî 
mirovahiyê bihê dadgehîkirin. 
Serdozgerê Norwejê jî daye zanîn ku 
polîs dixwaze dosyayek wiha li dijî 
Breivik amade bike. Ger tawana wî 
tenê terorîstî bûya, renge bo 21 
salan zîndanê hatibe cezadan. Lê ger 
bi tawana cînayet dijî mirovahiyê 
bihê mehkûm kirin, dê bi 30 salan 
girtinê bihê mehkûmkirin. Wî ji zarê 
parêzerê xwe ve daye zanîn ku 
"xembare ji kuştina mirovan, lê 
neçar bûye wî karî encam bide heya 
ku bikare bi qewlê xwe şoreşekê li 
Rojava de pêk bîne. 

Breivik di yekem civîna dadgeha 
xwe de gotiye ku "Bo rizgarkirina 
Norwej û Ewropayê ji destê Marksîst 
û Misilmanên ku bi girûpî koç 
dikin"dest daye wî karî. Wî xwe bi 
"Naziyê wehşî” û dujminê îslam û 
Marksîstê bi nav kiriye. Li gor 
senedekî 1500 rûpelî, navhatî ji sala 
2009'an ve mijûlî darêtina pilana 
êrîşek han bûye. Wî encama bûyera 
han bo hişyariya xelkê Ewropayê bi 
girîng bingehîn zaniye. 

Serpolîsê Nourwejê di vî warî de 
dibêje: " Dewleta Norwejê li 
derbasbûyî de kêşe û pirsgirêkên 
mezin bi girûpên Nionazî re hebûye 
û li ser vê baweriyê bûn ku nifûza 
wan girûpan di nav civaka Norwejê 
de gellek lawaz bûye û wek gef 
nahên hesibandin. 

Piştî bûyera han wezîrên welatên 
Yekîtiya Ewropayê li ber de ne ku di 
rûniştina xwe de mijarên 
tundajotiya îslamî, rastgerayên 
tundajo û dijatiya biyaniyan bixin 
ber bas. Wan herweha daye zanîn ku 
li ber de ne ku karbidestên Norwejê 
jî gazî bikin. Ji ber ku Norwej heya 
niha jî endamê YE'yê nine. Ji aliyek 
din ve jî Yoropol, Polîsa Ewropayê jî 
ragihandiye ku dixwaze bi awayekî 
micid li ser mijara bîr û hizrên 
tundajo ên rast lêkolînê bike û 
wêneyek rohn ji vê diyardeyê nîşan 
bide. Herweha Serokwezîrê Norwejê 
gotiye ku Norwej paşekişiyê nake, 
belkî ber bi demokrasiya geşekirîtir 
ve gavan bawêje. 











Siyasi 


Agirî B 


Berdewamiya Wehşetê, 

îradeya berxwedanê bihêztir dike 



Selîm Zencîrî 


Piştî zulm û sitemkariyên bi 
salan ên dîktatoriya malbata 
Esed bi ser gelên Sûriyê de, êdî 
bêdengiya wan şikest, sebr û 
hêrsa pengurî a wan teqiya û 
dîwarê tirs û wehşeta wan jî 
hiloşiya. Wan di gavek 
çavnihêrînekirî de serhildan û 
xwenîşandanên aştîxwazane 
kirin metod, banga azadîxwaziyê 
kirin durûşm, guhertin û 
demokrasî jî kirin armanca 
xebatê. 

Lewma qasê pênc mehan e ku 
pêlên demokrasîxwaziyê bi 
awayek herî xurt rû ji Sûriyê 
kirine. Lê deshilata şûm a Sûriyê 
hêj li xeyalan de dijî, liv, bizava û 
serhildana xelkî bi biyaniyan û 
pîlanên wan girê dide. Rejîm bo 
pasawdana kiryarên xwe, riya 
şidet û serkutê ku tu car serketî û 
rêçare nebûye, diceribîne. 

Encama vê çavsoriyê heya niha bi 
kuştina du hezar kesan, 
birîndariya bi hezaran kesan, 
bêser kirina bi hezaran kesan û 
bê mal û hal û derbider kirina bi 
hezaran kesên din jî bidawî bûye. 
Lê gelo ma karîne dawiyê bi 
nerazîbûnan bînin? 

Ma bi xurtkirina pêlên serkutê 
îrade û cesûriya xelkê jî xurttir 
nebûye? Ma bi rijandina xwîna 
zêdetir, hesta berxwedanê 
bihêztir û agirê xebata li dijî 
desthilata xwe jî geştir nekirine? 
Ma bi wan cînayetan rûyê rastîn ê 
xwe dernexistin holê? Ma 
meşrûîyeta mayî a xwe jî nebirin 
bin pirsiyarê? Û... 

Bêdengiya we me dikuje 

Serê 2o heftiyan in ku 
serhildan û berxwedana gelên 
Sûriyê li dijî desthilta 48 salî a 
malbata Esed berdewam e. Her în 
û hefte bi navekê hatiye binav 
kirin. Êdî medya û ragihandinên 
biyanî li boseyê de dibin ka gelo 
îna tê dê bi çi nav û nîşanekê û 
çiqas karîger û bigivaş be li ser 
rejîmê. îna derbasbûyî cuda ji her 
înek din bû, ji ber ku peyam û 
mesajek girîng li wê înê de hebû. 
Ew jî banga xwepêşanderan ji 
bêdeng û dudilên Sûriyê, ji 
serokên kerr û kor ên cîhana 
erebî û ji lawaziya helwestên 
rojava û hemû mirovdost û 
azadîxwazan bû. 

Her çend ku rojava helwestên 


hêja hebûne û serbarê 
mehkûmkirinê, gelek karbidestên 
Sûriyê û ji wan şexsê Serokkomar 
jî tehrîm kirine, lê bi qasê hewce û 
têra pêşî girtina ji encamdana 
cinayetên rejîmê nekiriye û nake jî. 
Lewma bi binavkirina wî înê, 
xwastin bala raya giştî û 
hevdengiya wan bo aliyê xwe 
rabikêşin daku rê û cihên hewce û 
givaşên rijdtir bo ser rejîma Esed 
bigrin ber xwe. 

Komkujiya Hema'yê dubare 
bû 

Piştî wê peyam û daxwaza 
alîkariyê, hêrsa desthilatê zêde û 
hovêtiya wê jî çend qat bû û bi top 
û tankan çend bajarên weke 
Hema'yê dorpêç kirin û bi 
tundtirîn şêwe bersiva daxwaziyên 
xwenîşanderan da. Bi wateyek din 
Hema kire gola xwînê û zêdeyî 140 
kuştî û sedan birîndar di nava 
xwînê de da gewizandin. 

Esed bi komkujiya li Hemayê 
nîşan da ku tu ferqek bi bavê xwe 
re nine û her li ser şopa wî 
diherike. Ji ber ku ew bajar nîşan û 
sembola xebat û berxwedana li 
hemberî desthilata Esed e û di sala 
1982'an de ji aliyê Hafiz Esed ve 
hat komkujî kirin û canê zêdeyî 
bîst hezar kesan jê standin. Rejîmê 
xwast carek din birîna kewn a wan 
vekole û bibêje ku çi bixwaze 
dikare bike û ew bê piştewan û 
alîkar in; lê piştî komkujî û 
cinayeta rejîma Esed li Hemayê, 
pêlek din ya nerazîbûn û 
mehkûmiyetên navnetewî li dijî 
desthilata Sûriyê dûre hat û gelek ji 
welatan gotinên tûj û hişdariyên 
tund dan û ger wiha jî berdewam 
bike, renge nîşaneyên din 
derdikevin holê. 

Bankîmon: Esed ji mirovahiyê 
bêpar e. Sekreterê Giştî yê NY 
derheq komkujiya li Hemayê 
nerazîbûnek tund nîşan da û 
serbarê mehkûmkirina rejîma 
Esed, ragihand ku tu zereyek ji 
însaniyetê li Beşar Esed de 
nemaye. 


Rejîmê bi komkujiyê 
pêşwaziya Meha pîroz a 
remezanê kir 

Ew komkujî û êrîşa hovane a 
rejîmê bo se xelkê sivîl li Hemayê û 
bajarên din ku heya niha jî 
berdewam e, hevdem bû li gel 
destpêka meha Remezanê ku bal 
bisilmanan pîrozî û girîngiyek 
taybet heye. Rejîma Sûriyê da 
selimandin ku xincî parastina 
desthilata nerewa û koşka 
zordariya xwe, girîngî û buhayê 
nade tu bawer û eqîdeyekê û 
amadeye dest bo her cinayetên din 
jî bibe. 

Remezan kabûsek ji bo 
rejîmê 

Meha Remezanê ji gelek aliyan ve 
dibe alîkar bo pêşvebirina 
armancên xwenîşanderan. Ji ber ku 
hêcet û behaneyek başe ji bo 
kombûn û nerazîbûnan. Çûnku 
zorahiya xelkê Sûriyê bisilman in û 
li vê mehê de zêde rû ji mizgevtan 
bo bicîanîna erkên mesebî ên xwe 
dikin, lewma mizgevt jî cihên hêja 
bo kombûn û hêcetek bo derketina 
ji malan û tevlî bûna bi 
xwenîşandanan e. 

Her ew tirs û kabûse ye ku 
rejîm nîgeran kiriye û gelek 
mizgevt bi hêceta nûkirin û 
destkariyan daxistine. Jiber ew 
îmkan û derfetên ku meha 
remezanê dide xwenîşanderan, 
lidarxistina meşên nerazîbûnê ji 
wan re hêsantir dibe, lewre soz 
dane ku li vê mehê de dê dawiyê bi 
desthilata Esed bînin û her şev dê 
piştî fitarê derkevin qadan, lewma 
renge rojên dijwar li pêşiya rejîmê 
de bin. 

Dubendî li nav refên arteşê 

Li çend rojên derbasbûyî de 
basa veqetîna gelek ji piledarên 
artêşa Sûriyê ji refên artêşê û 
vegeriyana wan bo hembêza gel tê 
kirin. Ji ber ku gelek ji wan li bin 
zext û givaşan de û berevajî xwast 
û îradeya xwe tên neçar kirin ku li 
hemberî bizavên gel û 
xwenîşanderan de rawestin û bibin 
şirîkê tawan û cinayetên wan. Lê 
hêdî hêdî nîşaneyên nerazîbûnê li 
nava wan de jî dixuye û her çend 
heta niha gelek ji wan bi vê sedemê 
ve hatine kuştin. 

Çend rojan berî niha li 
Parêzgeha Dêrezorê şer li nava 
hêzên veqetiyayî û ewlehî de 
derketibû ku parêzgarê nû 
destnîşankirî ê wir jî li pevçûna 
navbera wan de hat kuştin û ger 
wiha bimeşe, renge gelek arteşiyên 
din jî tevlî wan bibin û hêzek nû ya 
gelî pêk bînin; ku eva jî destpêkek 
din e bo lawazbûna hêza 
tepeserkar a rejîmê. 

Kurd û beşdariya ektîv 

Her çend ku heya niha kurd bi 
girseyî û ektîv dernetine qadan û 
xortên xwe ji kuştin û bêrehmiya 
rejîmê parastine. Eve renge 
siyasetek jîrane û taktîkek baş be, 
lê nabe xwe dûr rabigirin. Jiber ku 
derfetên wiha dîrokî ne û kêm 
caran tên pêş û bi her nirxekê be 
divê mifah jê bihê standin. Ji hêla 
din ve jî eva nayê vê wateyê ku 
xwe bispêrin destê qeza û qederan 
û balgê xatircemiyê danên bin serê 
xwe. 

Heta niha çawan derbas bûye, 
eve tiştek e, lê dibe niha şûnde 
serbarê parastina yekêtiya xwe û 
rêxistina navmala kurd, bibin 
fakterek girîng, çarenivîssaz û 
rênîşander. Kurd divê bi hêza xwe 
a yekgirtî li hevkêşeyên siyasî ên 
Sûriyê de weke rastiyekê, xwedî 
rol û pêgeh bin. Dibe hemû derî û 
kanalên pêwendiyan bikar bînin 
daku mafên siyasî, netewî û çandî 
ên xwe bi opozîsyon û alternatîva 
piştî rejîma beis bidin qebûlkirin. 
Çunku pîlan û kumpiloyên mezin ji 
wan re di rê de ne. Civîn û 
kongireyên Antaliya, Stenbol û 
şamê nimûneyên zîndî û berçav ên 
wan dûrxistinan in ku çawa 
dixwazin kurdan li bazne û 
girovera siyasî a Sûriyê de bêpar 
bihêlin. Lewma dibe bo betalkirina 
van pîlanan ektîvtir bin. 

Encam 

Piştî ewqas serkut û 
tepeseriyan, rejîm li siyaseta 
temirandin û kuntirolkirina 
xwenîşandanan de tûşî şikestê 
hatiye û nîşan da ku ne îradeya 
pêkanîna reforman heye û ne jî 
hizra qebûl kirina rastiyan. Êdî riya 
vegerê ne ji xwe re û ne ji 
xwenîşanderan re hiştiye û renge 
carê bi piştewanî û hevkariyên 
madî, menewî, locistîkî û leşkirî ên 
îran û Hizbulahê dilgerm be, lê di 
encam de xebat û berxweda 
berdewama gelên Sûriyê dê rejîmê 
biçokde bîne û tawanbaran weke 
cînayetkarên şer bikişîne ber 
dadgehên navnetewî. 







Siyasl 


Çapemeniya Ewropa: 

Erdogan li dijî Kurdan 


arteşê ava dike 



Çapemeniyan dane diyarkirin ku Ozel zilamê 
herî xurt ê Erdogan e 

Polîtîkazanên Ewropayî banga "Îstîfakirin ji bo 
demokratîkbûn û pêkanîna kirîterên Yekîtiya 
Ewropayê şansek e" li Erdogan kirin û çapemeniyê 
bal kişand ser Necdet Ozel ê ku bû serfermandarê 
giştî. Çapemeniyê da diyarkirin ku Ozel zilamê herî 
xurt ê Erdogan e, diyar kir ku dema Ozel 
Fermadarê Artêşê bû li hemberî PKK'ê şer dikir û 
got; "Daxwaza Erdogan ew e ku li dijî Kurdan artêş 
ava bike.” 

Pêvajoya piştî îstîfayan û awayê nû yê artêşê ji 
aliyê Ewrûpayê ve bi mereq tê şopandin. 
Dîplomatên li Ewropayê ji çapemeniyê re axivîn û 
bal kişandin ku îstîfa û darizandina generalan ji bo 
demokrasiyê firsendeke baş e. Polîtîkazanên Elman 
jî banga; "Dawî li desthilatiya leşkerî ya li ser 
siyasetê bîne kirin. 

Biryara wanTirkiye hejand 

Di dîroka hêzên çekdar yên Tirkan de ev cara 
yekê ye ku ev dibe. 

li gora hinek agahdariyan berî civîna Şêvra 
Leşkerî ya bilind, hikûmet û leşkeran li hev 
nekirine û li encama nakokiyan de Koşaner û tîma 
wî îstifa kirin. 

Siyasetvanê kurd, Kemal Burkay piştî 31 salan 
vegeriya welat 

Siyasetmedarê kurd Kemal Burkay, piştî 31 
salên xwe yên surguniyê vegeriya Stenbolêlê û li 
ber balafirgehê ji aliyê sedan kesî ve hat pêşwazî 
kirin. W î dabû zanîn ku ew dixwaze alîkariyê bide 
piroseya "Vebûnê". 



BDP: Burkay nikare bibe rîsipî 

Serokê grûpa BDP-ê û parlamenterê Şirnexê 
Hasip Kaplan mesajek ji Kemal Burkay re şand û 
ragihand ku di mesela beşdarbûna di heyeta 
rîsipiyan de gumana wî li ser rola Burkay heye. 

Kaplan got: "Em hemû bihevre dê riyekê 
bibînin, ya riyekê vekin, yan jî astengên ser riyê 
hilînin. Çareyeka din tune. Bi tena serê xwe xelasî 
nîne. Di rewşeka wiha de tu bixêr hatî welatê xwe 
Kemal Burkay. 

PKK: 'Nebe alavê polîtîkayên Erdogan' 

Li ser axaftinên Burkay ên piştî vegerê, KCK di 
daxuyaniyekê de ew hişyar kir 

Di daxuyanîya KCK'ê de tê gotin ku, ew kesên 
piştî 31 salan ji Swêdê di demeke weha krîtîk de 
vedigerin Tirkiyê û dibêjin, çek ne çare ye, li ber 
çareserîyê asteng e û ji PKK'ê dixwazin ku bi 
awayeke yekalî dev ji çekan berde, divê bizanibin 
ku bi vê uslûba xwe xizmeta yekîtîya gelê Kurd 
nakin; berevajî xizmeta polîtîkayên tasfîye yê 
AKP'ê dikin. 

Di berdewamîya daxuyanîya ku di rojnameya 
Tarafê de hatî weşandin de weha tê gotin: 

“Heger meriv di bin navê rexnekirinê de, bi 
helwesteke li gel şerê piskolojîk yê li dij Tevgera 
Azadî tê meşandin tevbigere, ev yek nabe 
welatparêzî. Tu kes divê nebe fîguranê polîtîkayên 
AKP'ê." 


Agirî B 

Kilîla demokrasiyê 

di hevxebatî û yekêtiya hêzên demokrat de ye 



Ebdullah Ebdî 


Komara Îslamî a îranê yek ji van sîstemên 
siyasî ye ku ji hemû aliyekê ve wekî rêjîmek 
paremayî, serkutker, dijîmirovî, dijî azadî û 
bingehên mafên mirovan tê dîtin û tim bi 
çavê guman û wekî gef bo ser mirovahiyê tê 
zanîn. Eve jî di halekê de ye ku rêjîm ji ber 
karnameya xwe a reş û tarî him li asta 
navxwe û him jî di asta navnetewî de zêdetir 
ji hemû demekê ketiye bin givaşan û bi tenê 
maye. Ew ji bo parastina xwe û berfirehkirina 
hêza siyasiya xwe ji her mekanîzmeke dijî 
mirovî mifahê distîne û dijberiya hemû bîr û 
hizrên însandostane û azadîxwazane di îranê 
û cîhanê de bi mafê rewa û demokrasiyê jî 
wekî dujminê sereke yê xwe dihesibîne. 

Eger heta niha vê rêjîmê karîbû ji rêya 
propagandayên ayînî û mesebî, yan hezîne û 
mezaxtina sermayeyên zore aborî, gelek kes 
û aliyan li dewra xwe bialîne, lê bi xweşî ve 
niha em dibînin ku rejîmê ne tenê nifûz, 
pêgeh û rewatiya xwe li nav gelên îranê de bi 
tewahî ji dest daye, belkî li nav dem û 
dezgahên wê de jî, bi sedema nakokiyên zaf li 
navbera desthilatdaran de meşrûiyeta mayî jî 
ketiye bin pirsiyarê. Her yek ji wan bal û 
eniyan dixwaze desthilatek zêde û li beşek 
zêde ji dizî û talankirina mal û samana giştî a 
gelên îranê ji xwe re misoger bike. 

Ger ew şer û kêşeyan gav bi gav li gel 
temenê rejîmê re berdewam kiriye, lê niha bi 
hatine ser kar a Ehmedînejad, şerê wan şikl û 
metodek tazetir bi xwe ve girtiye û perr û 
baskên xwe kişandiye nav hemû biyav û 
nawendekê. Stroktora vî şerî gihîştiye astekê 
ku gelek kesên nenas û neşareza li siyaseta 
rejîmê û dîroka wê, dixwazin rolê alahilgirê 
demokrasiyê bidin Kerubî û Mûsewî li şerê 
han de. Lê ew bêhay ji cînayet û karnameya 
reş a her du binav reformxwazan in û nizanin 
ku armanca wan û hevbîrên wan ne 
demokratîze kirina îranê ye, belkî tenê 
parastina rejîmê û vegerandina wê bo salên 
destpêka şoreşa gelên îranê ye. Ku li vê 
derheqê de dîrok jî şahid e ku reştirîn 
serdemê Komara Îslamî bûye. Tenê armanca 
wan rizgar kirina rejîmê ji vê bahozê û 
qopiya ku tê çeqiye ye. Lewma komara Îslamî 
ne reform hilgire û ne jî bawer bi reform û 
guhertinên demokratîk heye. 

Li dor van şer û nakokiyan de renge 
pirsiyarek bo hin kesan bihê pêş ku erê gelo 
ev encama wan nakokiyan, dikare vebûna 
dergehekê yan destpêka tîrojkekê be bo 
bicihbûna demokrasiyê di îranê de? Lê 
xwendin, têgihîştin û nirxandinek baş ji 
dîroka rejîmê, sîstema birêveberî û siyasî a 
îranê li sê dehsalên borî de dikare biselimîne 


ka encamên dilxwaze me hene yan na? 

Gelek ji pispor û şarezayên siyasî li wê 
baweriyê de ne ku ger nakokî bikewe nav 
sîstemên dîktator de, ew yek dibe fakterek 
bo pêşveçûna demokrasiyê ji rêya 
reforman ve. 

Eve jî nahê vê wateyê ku aliyên nakok di 
nav desthilatê de têkoşînê dikin ku 
desthilatê razî bikin daku reforman di 
sîstemê de pêk bîne, bona wê ku bikarin 
desthelata xwe garantî bikin. Lê ev metod 
tenê dikare li van sîsteman da birêve biçe 
ku girêdayî îdeolojîyek xasmanî nînin. Bo 
nimûne em dikarin îşare bi zor sîstemên 
seltenetî li Ewropa bikin ku li serdemê 
destpêka serhildana demokrasîxwaziyê de, 
neçar bûn gav bi gav ji rêya reforman ve, 
desthilatê bidin destê xelkê û parlemanê, 
bona wê ku bikarin li hember de nasnavê 
xwe wek şa li wan welatan da biparêzin. 
îro em dibînin ku ew welatên ku berê ji 
aliyê sîstemek dîktatorî anku "Auktoritar” 
ve birêve diçûn, ji rêya riforman ve 
gehîştine asteke yekcar başe demokrasiyê. 
Lewma derfeta guhertinan li sîstemên 
auktoriter de zortir e. 

Sîstema siyasî a Komara Îslamî berevajî 
rejîmên dîktator û auktoriter, li ser bingeha 
îdeolojiyek mesebî hatiye avakirin ku 
hemû derfetekê ji piloralîsma siyasî digre, 
û hemû kar û barên birêveberiya siyasî, 
aborî, civakî û perwerdeyî li çarçoveya wê 
îdeolojiyê de tê destnîşan kirin, û tu kesî jî 
(çi li nav desthilatê yan derveyî desthilatê) 
mafê rixne û gazindeyan nine. Eve jî tê 
wateya ku Komara Îslamî sîstemek 
totalîtarîstî ye û tu tiştî li derveyî çarçoveya 
siyasî a xwe qebûl nake. Her wusa bo 
parastina desthilata xwe jî, li her 
mekanîzmeke serkut û tepeseriyê weke 
mifahê werdigre. 

Rejîmê bo vê mebestê jî dehan dem û 
dezgehên tepeserkar weke îtilaat, sipah, 
besîc û organên din ava kirine ku li serkut 
kirina xelkê mafxwaz de xwe ji tu riftar û 
kiryarên dijî mirovahî naparêzin. Vê 
derheqê de em dikain bêjin ku Komara 
Îslamî, birêveberê îdeolojiyeke faşîstî weke 
rêjîma "Mussolini" ye ku tu mecal û 
fersendekê bo reform û guhertinên siyasî 
yan demokratîk li sîstema siyasî a îranê de 
bicî nahêle. 

Li rastî de şerê rayedarên rêjîmê tenê 
dikare wê derfetê bo azadîxwazan pêk bîne 
ku dengê mafxwaziya xwe bilind bikin û 
bibine alîkar bo zext û givaş xistine ser 
rejîmê û perawêz xistina wê weke sîstemek 
hov û dijî mirovî. Lewre tenê yekêtî, 
hevkarî û xebata berdewam, bihêz û xurt li 
navbera gelên azadîxwaz ên îranê û 
opzîsiyona demokrat û mirovdost e ku 
dikare vê rejîma sitemkar biçokde bîne û 
bibe kilîlek bo vekirina deriyê demokrasiyê 
li îranê da. 








Civaki 


Agirî 


Di îranê de pirtûk jî 

tawan e 

Di pêvejoya dijberî li gel 

mediyayan; şikesta pîlanên rejîmê 

Sivawes 





Sadiq Vehdanî 


Pirtûk alavek e bo parastin û 
veguhastina zaniyariyan û bi 
liberçavgirtina cur bi curbûna zanist 
û hizrînan, pirtûk jî ji mijarên cur bi 
cur pêk hatine. Ji pitrûkên felsefî 
heya pirtûkên ku bo derbaskirina 
demî tên xwendin. 

Zanayan li despêka avabûna 
rênivîsê de, dest bi nivîsandina bîr û 
hizrên xwe kirin daku bikarin hizrên 
xwe bi vî awayî biparêzin û bo kesên 
din bidine nasandin. 

Li naverasta sedsala 15'ê Zayînî 
de, Pêvajoya veguhastina zanistên 
ku bi awayê nivîskî bûn, tevî çêkirina 
dezgehê Çapê bi destê "Gûtenbêrg”, 
hate guhertin. Anku pirtûkê wateyek 
nû bi xwe ve girt. Nivîsîn bi tîrajên 
pêtir ketin ber destê kesên zêdetir û 
pêvajoya veguhastina zaniyariyan 
bileztir bû. 

Pirtûk jî bi avabûna dezgeha 
çapê, awa û wateyek nû bi xwe ve 
girt. Pirtûk bi mijarên cur bi cur û li 
gor hewcehî, hizrîn û selîqeyên xelkê 
ketin ber destê gelek ji xelkê cîhanê. 
Her bi vê sedemê nivîskarên 
pirtûkan jî bi nav û deng bûn û karîn 
bîr û rayên xwe bi xelkê bidin 
nasandin. Ji aliyek din ve ticaret û 
bazara pirtûkan, anku aliyê abûriya 
wan jî li ser mijarên pêwendîdar bi 
pirtûkan zêde bû. Lê pirtûk hertim 
weke alavek bi buha tê naskirin ku 
aliyên meinewî ên wê bihêztir in, 
heya aliyên abûrî. 

Pêka berfirehbûna çanda pirtûk û 
pirtûkxwendinê bi awayê nû di 
cîhanê de, pêvajoya çanda han 
gihîşte îranê jî û gelek ji pirtûkên ku 
di derveyî îranê hatibûn çapkirin, 
pêtir bi mebesta bikaranîna wan 
pirtûkan di sîstema perwerdê li vî 
welatî hatin wergêrandin. Herweha 
gelek ji nivîskarên Îranî jî dest bi 


Bi taybetî piştî avabûna Şêwra 
Şoreşa Çandî, pêvajoya çapa 
pirtûkan awayek nû bi xwe ve girt. 
Stiratejiya giştî ya şêwra han ji aliyê 
Xumênî ve hat diyarîkirin û bi 
tewawî siyasetek nerênî û dijî çandî 
di pirogiramên wê şêwrayê hatin 
diyarîkirin. 

Şêwra han di hemû qonaxên 
pêvajoya çapa pirtûkan destêwerdan 
heye û li gor stiratêjiyên serekî ên 
xwe weke, dijberî li gel diyardeyên 
Rojavayî di nav berhemên çandî de û 
geşedana çanda Îslamî di hemû 
warên jiyana xelkê îranê, rejîm hewl 
dide ku siyaseta han bi ser 
berhemên çandî weke pirtûkan de 
bisepîne û bi danîna yasayên 
Çapemeniyê, pêşî ji berhemên ku bi 
qazanca desthilatdariya îdeolojîk a 
wan nebe bigrin. 

siyaseta han di hemû qonaxên 
desthilatdariya rejîmê hatiye 
birêvebirin û yasayên pesendkirî di 
Şêwraya Şoreşa Çandî a Îslamî, 
diviya ji aliyê dewletê ve bihên 
birêvebirin. 

Çend heftiyan berî niha, Xamineyî 
di gotinek di warê rewşa pirtûkan de 
di îranê de got ku nabe em îzn bidin 
ku her pirtûkek di civaka Îslamî a me 
de bihê çapkirin û renge mijarên 
hinek ji pirtûkan bi qazanca civaka 
Îslamî nebe. Wate dîsan sansor û 
qutkirina çandê. 

Xaminêyî dibêje hinek ji pirtûkan 
bo xelkê xirab in û em diviya pêşî ji 
çapa wan pirtûkan bigrin. Lê ya ku li 
vir girîng e, ev e ku karbidestên 
rejîmê li ser çi bingehekê xirabbûn 
yan başbûna mijarên pirtûkan diyarî 
dikin? 


Di van çend hefteyên 
derbasbûyî de nûçeyên komkirina 
dezgehên setelaytê li îranê û 
cezadana xwediyên wan dezgehan 
pirr tên bihîstin. Her çend ku 
pêvajoya han di salên berê de jî 
hebû û her sale hêzên Komara 
Îslamî di demên taybetî ji sal de 
setelaytan kom dikirin, lê karê han 
di van çend hefteyên derbasbûyî 
de bi awayekî berfireh û bê mînak 
tê dîtin. 

Li gor lêkolînên di vî warî de, 
pêvajoya mifahwergirtin ji 
setelaytan ne tenê di bajarên 
mezin ên îranê geşe kiriye, belkî di 
bajarên biçûk de jî bi awayekî 
berfireh xûya ye û herweha 
bandora kanalên mahwareyî di 
hinek ji diyalog û riftarên xelkê de 
xûya ye. Eve bixwe nîşanderê 
kêmbûna asta bandora 
ragihandinên teblîxatî ên rejîmê 
ye. 

Taybetmendiya riftara rejîmên 
dîktator li hember ragihandinên 
rikeber, serkut û sansor e. Bo 
rejîmên dîktator weke îran, 
ragehandin rolek girîng di ragirtina 
desthilatê bi ser xelkê de dilîze. 

Rejîm bi qutkirina ragihandin û 
mediyayên ser bi welatên biyanî û 
bidestvegirtina hemû ragihandinên 
hindurî di 32 salên derbasbûyî de, 
hevwelatiyên Îranî xistiye jêr 
topbaran teblîxatiyên xwe û bo 
gihîştin bi armancên xwe jî ji her 
riyek nemirovan e mifah werdigre. 

Rejîmê bi sînordarkirina 
ragihandinê û bi bikaranîna 
pîlanên cur bi cur weke derew, 
pîlanên teblîxatî, kêşandina hizrên 
giştî bo aliyê mijarên ne sereke û ... 
tenê bo ragirtin û bihêzkirina 
desthilata xwe hewl dide. Eva di 
rewşekê de ye ku bi tunebûna 
mediyayên azad û nehikûmetî û 
qutkirin û sansora wan mediyayan, 
rejîm hewl dide ku tu derfetek bo 
helsengandina mediyayên 
nehikûmetî bo xelkê nemîne. 

Di vê rewşê de avabûna kanalên 
mahwareyî ên nehikûmetî di rastî 
de metirsiyek girîng bo desthilatê 
çê kiriye û rejîm jî bo dijberî li gel 
wan kanalan hemû hewla xwe dide 
ku ji riyên cur bi cur weke danîna 
yasayan di vî warî de pêşî ji 
berfirehbûna mifahwergirtina ji 
wan kanalan bigre. Helbet pîlanên 


rejîm tenê li danîna yasayan de 
nayê sînordarkirin, belkû bi xistina 
parazîtê û herweha çêkirina 
kanalên hevterîb hewil dide ku ji 
balkêşiya kanalên nehikûmetî kêm 
bike. Lê pîlanên rejîmê li hember 
berxwedaniya xelkê kêmbandor e 
û her ku diçe asta balkêşiya wan 
mediyayan zêdetir dibe. 

Helbet heya çend sal berî niha 
koalîte(kêyfiyet, çavanî) û hejmara 
kanalên derveyî di astekê jor de 
nebû û mifahwergirtin ji wan 
kanalan pêtir di çarçoveya civakên 
bajarî û tebeqeyek taybetî ji xelkê 
îranê bû, lê bi geşekirina kanalên 
Farsî, Kurdî, Azerî û ... ên 
nehikûmetî di warê kêyfî û 
zêdebûna hejmara wan, herweha 
pisportirbûna wan kanalan di 
warên siyasî, çandî, civakî û ..., bû 
bi sedema pitirbûna temaşavan û 
guhdarên kanalên han. 

Kanalên nehikûmetî bi 
hurmetdanîn bi selîqe û 
berçavgirtina seqaya rastîn a 
civaka îranê, stratêjiyek zîrekane û 
berpirsiyarane di pirogiramên xwe 
de bikar anîn û berçavgirtina esla 
hurmetê bi têgihîştina xelkê, 
sedema bingehîn di serkuta wan de 
bû. Eslek ku mediyayên rejîm tu 
car li ber çav negirtin û tenê 
qazanca desthilatê bo rejîmê girîng 
bû. 

Ji aliyek din ve piştî nerazîtî û 
meşên xelkê îranê di çend salên 
derbasbûyî de û liberçavnegirtina 
daxwazên xelkê û serkûta wan ji 
aliyê rejîmê ve, mediyayên jêr 
deshilatên hikûmetê hewl didan ku 
tu nûçeyek rast ji wan meşan bilav 
nekin û hertim mijûlî veşartin û 
derewkirin li gel xelkê bûn. Xelkê jî 
ku baweriya xwe li hember 
mediyayên hikûmetî ji dest da bûn, 
bi mifahwergirtina zêdetir ji 
mediyayên derveyî û nehikûmetî li 
dîv rastiyên rewşa îarnê bûn. 

Rejîmê hest bi vê yekê kiriye ku 
êdî nikare bi şantajên nûçeyî û 
înhisara mediyayî a xwe baweriya 
xelkê bi dest bixe, jiber vê yekê 
weke hemû caran hewl dide ku bi 
awayê polîsî pêşî ji geşekirina 
mifahwergirtin ji mediyayên 
nehikûmetî bigre. 


nivîsînê kirin û pirtûkên xwe dan 
çapkirin. 

Her çend ku berê şoreşa 1979'an, 
nivîsîn û çapa pirtûkan li gel 
astengiyên cur bi cur ber bi rû bû, lê 
piştî sala 1979'an rewşa çanda 
pirtûk û pirtûkxweniyê ber bi 
xirabtirbûnê çû, sansor zêdetir bûn û 
hemû pirtûk diviya li jêr çavedêriya 
dezgehên dewletî, wate wezareta 
îrşad de hatiba çapkirin. 

Pêwendiyek serkevtî, pêwîstî bi 

wateyên hevbeş li nav mirovan de heye 


didan seyên xwe û lê şiyar 
dibûn û bi seyan re dilîstin. 


Hinek caran ku bavê keçê ji 
mal derdiket û direng dihat, 
seyê emegdar li ber deriyê 
malê li benda xwediyê xwe 
disekinî û her eva ku dengê 
pêyên hesbê xwediyê xwe 
dibihîst bi denge deng 
endamên malbatê agehdar 
dikir. Rojekê keçik bi çavên 
xwe dibîne ku birê vê ketiye 
nava avgirê (batlaq) û nikare 
xwe rizgar bike û dike qêjîn û 
hewar, bi nişkîve seyê wan 
xwe digîjîne birê wî û xwe dixe 
nava agir û kurik rizgar dike. 




Hemîd Muxtarî 


Di zimanê Kurdî de ji bo 
çemka Communication, peyv 
yan bêjeya gihandin, 
ragihandin û pêwendîkirin 
hatiye. Ev çemka di bingeh de 
peyvek Latînî ye ku dibe 
Communicactions. Yekemîn 
car ev çemka 2300 salan 
beriya niha ji aliyê feylesûfê 
naskirî yê Yûnanê anku Erestû 
hatiye bikaranîn. Erestû di 
pirtûka xwe ya bi navê 
"Lêkolînkirin li ser Watayên 
Derbirrînê" de dibêje: 
"Pêwendîkirin bi wateya 
geriyan e bo bidestxistina 
gişt alav û amarzên heyî ji 
bo haydan û razîkirin û 
dilniyakirina xelkê." 

Li vir Erestû ragihandinê 
wek amrazek dibîne bo 
haydan û razîkirin û 
xatircemkirina xelkê. 

Herwiha Çarliz Kulî di 
pirtûka xwe ya bi navê "Çemk 
û Wateya Gihandin di Saziyên 
Civakî de", bi vî awayî 
gihandinê pênase dike: 
"Gihandin mekanîzmek e ku 
bi bikaranîna wê, 
pêwendiyên navbera 
mirovan dirust û berdewam 
dibin û hemû hêmayên hizrî 
û amrazên veguhastinê û 
parastina wan di cih û dem 
de li ser bingeha wê geşe 
dike. Ragihandin şêwazên 
sûmet, riftar, hereke, awaza 
deng, peyv, nivîsîn, weşan, 
rêyên hesin, telegraf, telefon 
û gişt ew tiştên ku ji 
amrazên herî nû ve pêk tên 
ji bo zalbûn bi ser cih û dem 
de, bi xwe ve digire." 

Li gor pênaseya han, Çarliz 
Kulî girîngiya gihandinê di 
zalbûn bi ser dem û cih de 
dibîne anku lezîtî (xêrayî). 

Ji aliyek din ve Dinîz Langlî 
û Mîşil Şîn Gihandinê bi vî 
awayî pênase dikin: 

"Gihandin piroseyek e ji 
bo gihandina zaniyariyan ji 
rêya bikaranîna amrazên 
cur bi cur ên ragihandinê ji 
cihekê bo cihek din, ji 
kesekî bo kesek din, yan ji 
amrazekê bo amrazek din." 
Di pênaseya han de jî her du 
zanayên warê gihandinê 
amaraza ragihandinê wek 
alavekê dibînin bo veguhstina 
zaniyariyan. 


Herçend ku gellek zanayan 
wek Şiram, Stanlî Baran, 
Laswil, Mîlir, Murîs, Bêrlo û... 
pênaseyên cur bi cur li gor 
dîtinên xwe derbarê 
ragihandinê pêşkeş kirine, lê 
di vê mijara me de mixabin cih 
nabe em hemûyan bas bikin. 

Lê pênaseyek ku zêdetir ji 
hemû pênaseyên din bala min 
bo aliyê xwe ve rakişandiye û 
zêdetir ez razî kirime, navbirî 
ye ji pênaseya Mafiyus Ismît. 
Navhatî di pênaseya xwe ya 
derbarê Pêwendîkirin de 
dibêje: "Her karek ku ji aliyê 
kesek bê encam dan ku ji 
rêya wê ve kesê beramaber 
bikare ji vê fehm bike, jêre 
dibêjin pêwendîkirin, înca 
karê han bi bikaranîna 
amrazek ve hatibe 
encamdan yan bê amraz be." 

Ger mirov bala xwe bide vê 
pênaseyê, digîje vê encamê ku 
merca pêwendiyek serkevtî 
bikaranîna hêma û îşareyên 
hevbeş in. hêmayên ku her du 
alî fehmek hevbeş jê hebin. 
Dema ku şandiyar (sender) 
peyamek encoding anku bi 
remz dike û ji bo wergir 
dişîne, demek ev pêwendiya 
dikre pêwendiyek kemilî û 
serkevtî be ku ev wateya ku 
wergir di dema vekirina kodê 
de anku “decode” kirina 
peyamê de bidest dixe, yeksan 
be ligel ev wateya ku nêrer di 
dema “encodingkirina” 
peyamê de şandiye. 

ku wusan bû li vir em 
dikarin bibêjin ku wate ne di 
peyam yan peyvan de ye, 
belku wate di nava mirovan de 
ye û ji kesek bo kesek di cuda 
û bi ferq e. Bo zêdetir 
fehmkirinê emê li vir bi 
mînakan ji we re vê pirsê ron 
bikin. 

Kurek di malbtekê de mezin 
dibe ku di nav ew malabatê de 
diya wî xwedî tu desthilatekê 
nebûye û tenê karê wê şiştin û 


temîzkirin û nan lênan û 
xizmetkarî bûye. Ev kure ligel 
keçekê nasiyar dibe û dizewice 
ku diya wê di nav malbata wê 
de xwedî desthilat û nêrîn bûye, 
xwedî rêz û hurmet û xwedî 
biryar bûye. Di encam de dîtina 
wan du kesan derbarê hevjînê 
bi tewahî cuda ye û her yek bi 
curek li ser jin difikire, her du 
peyva jin bikar tînin, anku yek 
nabêje jin û yê din nabêje 
women, lê kur bawermend e ku 
diviya jin di nav mal de be ku 
xizmeta malbatê bike, û keç jî 
berevajiyê kur bîr dike. 

wata kesayetiya jin û şonasa 
jin bal wan cuda ye. Li vir de em 
digîjne vê encamê ku wate bal 
mirovan in nek di nava peyam 
yan peyvan de ne. 

Mînaka duhem: 

Zarokek di malbatek olî de 
mezin dibe, ew di nav bajar de 
jiyan dikin. zarok hêj ne 
temenek zêde heye û hêj biçûk 
e. Rojekê zarok û diya wî li nav 
şeqamekê re derbaz dibin, 
nişkîve zarok çavê wî dikeve 
kutikekê û diçe bal kutik, kutik 
xwe nêzîkê zarok dike û xwe 
kicên wî disû, diviya zarok bi 
dîtina dîmena han bilez kurê 
xwe ji kutikê dûr dixe û dibe bo 
mal û hemû kincên wî derdixe û 
dişot û paqij dike û jêre dibêje 
ku se, heyvanek ne paqij e û 
diviya em xwe jê dûr bixin. Ew 
zarok 12 salî bû ku dibîne seyek 
birê wî yê biçûk digire û digeze. 
Malbata wî bilez birê wî 
digîjînin nexweşxanê û derziya 
dijî harî lê dixin daku tûşî 
nexweşiya harî nebe. 

Ji aliyek din ve keçek di 
malbatekê li nav gundekê de 
mezin dibe ku bavê wê şivan 
bûye û wan heywan xwedî 
dikirin. Vê malbatê çend se 
hebûn ji bo şiyarbûn ji 
heywanan û herwiha ji malbata 
wan. Endamên malbatê jî nan 


piştî derbazbûna çend 
salan bi ser bûyerên han ev 
keç û kur bi hev re nasiyar 
dibin û bi hevre dibin evîndar 
û di dawiyê de jiyana hevpar 
pêk tînin. Piştî derbazbûna 
çend salan rojekê dizektê 
mala wan û hinek tiştên wan 
didize. piştî dizînê keç û kur bi 
hevre dikevin niqaşê û 
hevxemiyê û bas ji rêçareyekê 
dikin daku di pêşerojê de ev 
kar ducar nebe. 

Keç wek rê çare daxwaz ji 
kur dike ku seyekê bîne bo 
mal daku ji wan re nobedariyê 
bike û haydarê mala wan be. 

Lê kur vê yekê qebûl nake û 
dibêje ku se pîs e. Keç 
pêşniyar dike ku bo ewê ku se 
temîz be, ev dê se bişot, lê kur 
jê aciz dibe û dibêjê "Heywan 
ma mirov seyan dişot?" niqaşa 
ji hevxemiyekê derbarê 
pirsekê ve dest pê kir û piştre 
bû sedema dilêşiyê navbera 
wan de. Ger em bal bikişînin 
ser vê niqaşa em dibînin ku 
her du kesan ji peyva se mifah 
standin yanî yek ji wan negot 
se û yê din negot dog. Ku 
wusan e wate ne di peyvan de 
ye ji ber ku herduyan yek peyv 
bikar anî, belku wate li nav 
hundurê mirovan de ye. Ji ber 
ku nêrîna wan du kesan 
derbarê se ji hevdu cuda bû, 
lewra nexweşî û dilêşî kete 
nava wan de. 

ku wusan e em li dawiyê 
de car din tekez dikin ku 
wate li nav hundurê 
mirovan de ye. ne li nav 
peyvan de û ji kesekî bo 
kesek din jî vê wateyê 
cudayî heye. 


oommunications fifk 

Zengilek li biniya çiyayê Mîrbihal li gişt 

Kurdistanê deng veda 



A: Mecîd Cinîkanlo 

Hunermend hewl dide ku 
pêtir bizane û kûrtir bifikire û 
aliyên veşartî ên cîhana derdora 
xwe bibîne, wêca bi destxistiyên 
xwe swarî gemiya hestyar û pirr 
ji xeyalên kûr ku ber bi 
armancekê ve dimeşin dike, û 
wan xeyalan dihavêje nav 
deryaya bêbin ya hebûna 
mirovan de. 

Hunermend vijdana nearam 
û hişyar, eqlê lêger û hestekî 
dilovan e. Ew stêrke ku di nav 
şeva tarî û zulmate mirovan de 
diçilvile û bala mirovan ber bi 
cîhanekê radikşîne ku mirov bîr 
jê nekiribe. Di rastî de ew 
nojdarê jiyanê û afirînerê jiyanê 
ye. Dengbêjên netewa me her 
yek bi awayekê bi deng û awaz 
û kilamên xwe, riha kurdîniyê û 
welatperweriyê di nava canê 
me de cih kirin û lorîkên wan 
wek dengê awazên çiyayên 
Kurdistanê riha me bo çend 
demjimêran jî be aram dike. 

Kurdistan welatê Kurdan 
seba helkevta dêmografîk û 
çiyayên bilind weke yek ji 
xweştirîn cihên Rojhilata Navîn 
tê hesêbandin ku bi seqayek 
bedev, xwediyê deng û kilam û 
awazên xweş û zelal e. 

Herêma Urmiyê jî yek ji wan 
herêman e ku weke çavkaniya 
sitranan tê hesibandin. Her ji 
mêj ve ye ku sitran di vê deverê 
de weke parek cudanebûyî ji 
jiyana xelkê wê herêmê ye. Li 
warê Zerdeştê Kal û Emîrxanê 
Biradostî (Xanê Lep Zêrîn), li 



welatê Cewer Axayê Şikak û 
nawenda şervan û şoreşgêrên 
Simkoyê Şikak, li xaka 
Ferzindeyê Celalî û li welatê 
Qasimloyê nemir bi dehan kes ji 
hunermendên şoreşvan û 
xebatkar hatine nava çepera 
xebat ji bo parastina ziman û 
wêjeya Kurdî. 

Yek ji wan şorresiwarên 
rêbaza Kurdatî û 
welatperweriyê ku li herêma 
Tirgewera bajarê Urmiyê û li 
berbiniya çiyayê Mîrbihal dest 
bi xebat ji bo parastina vê dozê 
kiriye, hunermend Hemîd Yûsifî 
bûye. Navbirî li sala 1304'a rojî 
(2625'a Kurdî) li gundê "Mûrî" 
li geliyê Diriyan li malbatekî 
hejar û tengdest de ji dayîk 
bûye. Navê dayîka wî "Bilmes" û 
bavê wî "Mîrza" bûye. 

Piştî ku Hemîd derbasî 
temenê 5 salî dibe, tevî malbata 
xwe li geliyê Diriyan bera xwe 
didin rojhilat û ber bi herêma 
Biradosta diçin û li gundê Sêro 
û Nêçelan û piştre jî tên herêma 
Tirgewer li gundê Kurrane 
akincî dibin. Herêma Tirgewer 
dikeve 25 kîlometriya bajarê 
Urmiyê û deştek e di nava 
çiyayên bilind de ye û herêmek 
xweş û bedev e. Gundê kurrane 
li vê herêmê cih girtiye û nêzîkî 
100 malbatan li vî gundî akncî 
ne. Tewahiya xelkê wan 
herêman Kurd û bi zaraweya 
Kurmancî diaxivin. 

Hemîd Yûsfî weke zaf ji 
hevtemenên xwe yên wî çaxî 
zarokatiya xwe bi guhdariya 
radyoya îrewanê (Yêrîvanê) 
derbas dikir û di şahî û 
govendên xekê herêmê de bi 
evînekî bêdawî beşdarî dikir. 
Hemîd evîndarê radyoya 
îrewanê bû û zaf guhdariya 
dengê hunermendên wek: 
Şeroyê Biro, Egîdê Têcir, Xelîlê 
Evdal, Kerapêtê Xaço û... dikir. 
Ew debistana Kurdî ji bo Hemîd 
bibû navenda hînbûna hunera 
Kurdî. 

Hemîd Yûsfî piştî derbasbûn 
û akincîbûna malbata xwe, 
gelek zû cihê xwe di nava civakê 
de peyda dike û xwedî rêz û 
qîmetekî taybetî li cem xelkî 
herêmê dibe. Hemîd li gundê 
Kurane hêdî - hêdî mezin dibe û 
roj bo rojê di nava xelkê de pêtir 
tê naskirin. 


Herwusa Hemîd Yûsifî tocarî 
li xebat ji bo gihîştina netewa 
Kurd bi mafên rewa yên xwe, 
kêmasî nekiribû û di demên 
ciwaniya xwe de têkilî bi 
rêkxistina Xuyîbûnê re çêkiribû 
û ji aliyê wê rêkxistinê ve weke 
kesekî welatparêz û cihê 
baweriyê dihat naskirin. Ew 
biryar û xebata hunermend 
Hemîd Yûsifî bê guman weke 
kesayetiyek welatperwer ku ji 
bo doza rewa ya neteweya xwe 
xebat dikir, li nava civakên 
xelkê Kurdistanê de kiribû 
kesekî xoştevî. 

Hemîd Yûsifî li sala 1333'an 
a Rojî paş evînekî dûr û dirêj li 
gel keçekê bi navê "Sara" keça 
Mistefa û xelkê gundê 
"Mawane" ser bi herêma 
Tirgewer jiyana hevpar pêk 
tîne. Berê wê zewacê heft zarok 
bi navên Xalid, Senar, Fehîm, 
Ebdulla, Mihemedelî, Sadiq û 
Ebdulxaliq, û herweha dû qîz bi 
navên Fatima û Baran dibin. 

Hunermend Hemîd Yûsifî, 
piştî heyamekê li ser daxwaza 
rêberê kurd mela Mistefayê 
Barzanî bo heyamekî zaf tevî 
dost û hevçeperên xwe Îbrahîm 
Newrozî li radyoya Kurdî ya 
Urmiyê de dest bi xebatê dike û 
bi vî awayî dengê Hemîd Yûsifî 
dibe dengê hemû malên Kurd û 
li hemû aliyekê dengê vî tê 
bihîstin. 

Li çaxê xebata Hemîd Yûsifî li 
radyoya Urmiyê de, ew bi başî 
tê naskirin. Hemîd Yûsifî nêzîkî 
6 salan di radyoya Urmiyê de 
tenê ji bo pêşxistina çanda 
netewa xwe xebatê dike û bi vê 
hêviyê ku bikare xizmetekê bi 
çanda netewa Kurd bike. 

Piraniya stranên Hemîd 
Yûsifî pêka çavkaniyên cihmayî 
bas ji evîn, mafê hejar û 
paleyan, egîd û rêberên Kurd 
dike. 

Hozan û sitranên Hemîd 
Yûsifî her wek deşta rengîn ya 
Tirgewer mirov hertim tênî û 
hezkirî dike. Dema ku mirov 
goh dide dengê hunermend 
Hemîd Yûsifî ku strana "Êvare, 
Zeriyên Gundê Me Meşiyane 
Avê" hesretekî mezin dikeve 
dilê mirov de. 

Sed heyf û mixabin, mirinê ji 
vê çendê pêtir îzn bi Hemîd 
Yûsifî neda ku ji bo gel û netewa 


xwe xebatek pêtir kiriba û li 
sala 1358'a Rojî ( 2679' Kurdî) 
li nexweşxaneyekî de li bajarê 
Urmyê diçe ser dilovaniya xwe 
û bo hertim xatirê xwe ji gel û 
welatê bindest yê xwe xwast. 


Lê dujmin weke her car piştî 
mirinê jî ji xebatkareên bi nav û 
deng ditirsin. Lewma pêka hin 
çavkaniyan, hin ji sitran û 
kasêtên deng û reng ên Hemîd 
Yûsifî li sala 1357'a Rojî ji aliyê 
pasdarên Komar Îslamî a îranê 
ve di radyoya Urmiyê de hatine 
şewitandin. 

Bê guman zor rûpelên zêrîn 
yên veşartî li jiyana Hemîd 
Yûsifî de heta îro rojê jî bi 
veşartî mane. Bi rastî hewce ye 
ku jiyan û serpêhatiya Hemîd 
misifî bibe pirtûk û bikeve ber 
çavên hemû evîndarên huner û 
welatperweriyê. 

Hêjayî gotinê ye ku yekem 
tembra nameyên fermî bi 
wêneyê Hemîd Yûsifî bi kincên 
Kurdî di destpêka serkevtina 
şoreşa gelên îranê hat çapkirin 
û bo demeke dirêj di seranserê 
îranê de mifah jê dihat 
wergirtin. Lê piştî heyamekê di 
çarçoveya siyasetên êrîşa çandî 
bo ser netewên îranê ji aliyê 
Komara îslam a îranê ve, 
mixabin ew tembr hat rakirin. 

Di nava zarokên navbirî de, 
tenê Ebdulxaliq Yûsifî (Kawe 
Urmiye) dengê babê xwe wek 
mîrat wergirtiye û riya babê 
xwe bi dengê zelal dimeşîne û 
xizmet bi tore û çanda Kurdî 
dike. 

destê diz û talançiyan 


Medenî Ferho 



Ceifer Mubeşirniya 


Heyamek e di kabîneya dewleta 
Ehmedînijad de guherîna wezîr û 
berpirsên navendên hikûmetî bi 
awayek neasayî birêve ye. Ji wan 
guherînên berpirsên hikûmetî, 
navendên çandî jî ne tenê bêpar 
nebûne, belkî ji hemû navendên din 
ên hikûmetî pêtir guherîna berpirsan 
bi xwe ve dîtiye. 

Hikûmeta bêser û ber a 
Ehmedînijad ku di hilbijartinên 
dewra dehemîn a serokkomariyê de 
bi fêl û pîlanan xwe bi ser xelkê de 
sepand, her weke dihat 
çavnihêrîkirin ku bi tu awayekê 
nikare heta weke kabîneyên berê ên 
rejîma dîktator a Komara Îslamî karê 
xwe bimeşîne, çavnihêriyek dirust 
bû. Çimku di vê gerra hikûmetî de 
her tiştek bi elenî û bêşermane hatin 
çewaşekirin û li hember her 
nerazîtiyek dilsojên welat de jî bi 
tundtirîn şîweyan hêzên tepeserkar 
ên rejîmê hewla bêdengkirina wan 
dan û didin. Eva jî derxerê vê yekê ye 
ku karbidestên hikûmetî ên vê rejîmê 
bi tu awayekê nekarîn dizî û 
talankirinên xwe ji xelkê weşêrin û 
hikûmet neçar bi pejirandina vê 
rastiyê bû. 

Lê ya herî girîng ev e, hikûmetek 
ku bingeha vê li ser direw û 
talankirinê hatiye avakirin, ger hin 
rastiyan jî ku nahên veşartin 
bipejirîne, dê bikare çi bike ji xelkê 
re, ku ger xelk razî jî nebe, her nebe 
bikare bi hin pîlan û çewaşekariyan 
xelkê bixapîne. 

Dema ku rejîma bingeha fitne û 
dîktatoriyê di deverê de bi çavên xwe 
rabûna bayê demokrasiyê di deverê 
de dibîne, bê guman nevêre ji wan 
bûyer û guherînên berevajî 
berjewendiya dîktatoran xwe 
bixafilîne û bêdeng bimîne. Lewma bi 
hişyariya xelkê li hember talanên 
karbidestên rejîmê, bi awayek 
maşkanê Ehmedînijad çendîn 
berpirsên hikûmetî guherîn. Lê 
hilgirtina talançiyekê û danîna dizekê 
di cihê wî de, dê çi ji meselê 
biguherîne xêncî windakirina 
tawanên karbidestên xwe. 

Di navbera şeş mehên derbasbûyî 
de, di çendîn mozexane û navendên 
çandî û şûnwarên kevnar ên îranê de 
gellek alavên pirr buha û remza 
dîroka wî welatî hatin dizîn û 
talankirin. Lê li hember de nehat 


dîtin û bihîstin ku yek ji berpirsên 
wan navendên çandî ên di bin siya 
hikûmeta Ehmedînijad û Wilayeta 
Feqîh de ku berpirsyarên sereke 
ên wundabûna wan samanên giştî 
ne, bihên lêkolînkirin yan 
dadgehîkirin. Belkî bi guherîna 
cihên wan mûreyan dizên eslî li 
ber çavê xelkê winda kirin. 

Jidestçûna sermayeya gişî a 
cihwarên kevnar, jinavçûna 
senetên destî ên ku welatê îranê di 
cîhanê de pê dihê naskirin, 
vereviyana torîstan ji îranê û 
çendîn pirsên din ên bi vî awayî ku 
rojane di nûçeyan de digîjin guhê 
raya giştî, berê xwesepandin û 
direw û çewaşekariyên talançiyên 
Weliyê Feqîh bûn ku bi hişyariya 
xelkê nehatin weşartin. Herçend 
ew hişyarî nebûye sedema 
vegeryana wan sermayeyên 
giranbuha ên welat. 

Bi hewla ragihandin û dilsojiya 
hin ji karnasên çandî, pirsa han bo 
parlemanê hat kişandin, lê bi 
eşkereyî mirov dikare vê metelokê 
bêje ku "gotne rovî kê şahidê te ye? 
Got dêla min", çimku karê ku ji 
dîtina parlemanê ve di wî warî de 
erênî bû, eva bû ku daxwaz kirin 
saziya Mîrasa Ferhegî vegere bin 
siya Wezareta Êrşad a Îslamî. 

Di encama wan cih guherînan 
de, Azad Erdekanî serokê 
Mûzexaneya Milî a îranê tevî 
Tehmîne Danyalî Cihgira berpirsê 
senetên destî ên saziya Mîrasa 
Ferhengî, Hesen Muhsinî cihgirê 
Pêwendiyên Giştî û Kar û Barên 
Navnetewî ku peyvdarê saziyê, û 
Serokê Qesra Mûzeyên Seidabad û 
Niyaweran bûn ku di postên xwe 
de neman. Lê gotinek ji vegeriyana 
wan samanên ji destçûyî nine û 
pêvajoya wêranbûna mûze û 
cihwarên kevnar her wa 
berdewam e. Bo mînak, herêma 
kevnar a Sîmre binav bûye, alavên 
mûzexanê bi awayek yekdest bo 
saxtimana berê a Saziya Mîrasa 
Ferhengî hatine veguheztin û 
navek ji birêveberên wê saziyê 
nine û ew alav di navbera 
karbidestên hikûmeta 
Ehmedînijad de dest bi dest 
digerin. 

Eva rewşa wêran a çanda welat 
û cihwarên kevnar û wan samanên 
giştî ên welat in. Serbarê vê yekê 
ku pirsên din ên çandî ên weke 
daxistina rojname û ragihandinên 
din ên azad, qedexekirina mûzîkê, 
destbiserkirina hunermendan û... 
di xirabtirîn rewş de ye û bi 
hovanetirîn şîwe tepeseriyên han ji 
aliyê kopalbidestên Weliyê Feqîh 
dimeşin û kuştina huner û bi giştî 
çanda welat ji aliyê vê rejîmê ve tu 
gumanek tê de nemaye. 


Ez Amed im... 

di kolanek qedîm de 
stunek ezmenî û dengê 
zaroka di pêçekê de me. 

Wek bangeke nû di jiyanê 
de bi hêvî û daxwaz.. 

Ez Amed im, daxwazek 
azadiyê, wek bircikên raserî 
Dicle difurim... Wek bîranînek 
jibîrkirî; di nava komek barûd 
û parçeyên şerapnelê de, di 
dengê tank û topan de, di 
dengê balafirên F 16 de 
dijîm. 

Ez Amed im... Her sibeh bi 
kuştineke nû, 

Her sibeh bi bûyîneke nû 
dijîm 

Wek hawarekê raserî Tigrîsa 
tî û birçî me ez 

Ez Amed im û ber bi kûraya 
dîrokê diherikim... 

Dîrok bi min tê nas kirin... 

Li wargehekî talankirî, 
dayîkek bi hêvî me ez 
Di pêlên Tigrîsê de gotinan 
darve dikim û dikelim 
Û dikime hawar... 

Li ser çardara ciwanekî 
evîndar 

Ez Amed im, ew ciwanê li ser 
çardarê 

Ew ciwanê di nobedariya 
sersibehiya welat de 
Ew zaroka li kolanê kevir di 
dest de 

Ez hêrsa dayika dildaxî me... 
Wek bayekî fetsînok, wek 
dilojarêyek şikestî 

Ez Amed im... Kul û 
derd im ez, xemgînî êş û azar 
im ez... 

Wek kefenekî reş li ser 
bedena ezman û li ser bedena 
erdê rûniştî me ez. 

Ez Amed im... Ji kevirekî reş 
derketim rê, wek beden û 
govend li ser herka dîrokî me 
û wek destnîvîsan li ser taqan 
rûniştî me. Dîrokek tarûmar, 
kulturek jibîrkirî, zimanekî 
şikestî me. 

Ez Amed im... 

Li dijî xencera xiyanetê 
mertalê zînkirî me... 

Li dijî inkarê agirê Zerdeştî 
me... Şûrekî di kalan de 
veşartî me 


Û di rengê Şahmaran de 
jiyanê diparêzim. 

Ez Amed im, di riya 
gihiştina asoyên winda de 
Parçeyek teqîn, parçeyek 
fîşek, parçeyek barût, 
parçeyek xencera reş, 
parçeyek şerapnel û palêtên 
tank û topa me... Nîvê min, 
kuştî ye, nîvê din têkoşîn 
e... Nîvê min birîn e, nîvê 
min derman e... 

Wek Teyrê Sîmûr im xwe 
derman dikim û bextreşa 
Şamaran im... 

Ez Amed im... Dîroka li dijî 
dîrokê hatiye avakirin im 
ez. 

Ji aliyekî ve Dicle me, ji 
aliyê din ve Mezopotamya 
me... 

Serhed û Botan, deşt û 
newal im ez, kanî û navenda 
kûça cîhanê me ez. 

Ji aliyekî ve Kurd im, ji 
aliyê din ve Ermenî me, 
Suryanî û Keldanî me ez... 

Ji aliyekî ve koçberî me, ji 
aliyê din ve nifiştoka 
dergehê bedestanên 
talankirî me... 

Heftê û heft artêşên 
dagîrker, wek xunafa mirinê 
bi ser min de bariyan. 

Wek mertalek heft gelên di 
pêsîra xwe de, bi çiyan re 
bûme yek... 

Di hafa jiyana heftrengî de 
bûme zarok û dîlana 
azadiyê... 

Ez kuştim, lê min jiyan 
parast 

Ez Amed im, zaroka di 
pêçekê de, zaroka di 
serîhildanê de.. Ez dilopek 
ji xwîna Egîd û 

Mazlurn im... 

Dilopek ji xwîna Elî û Akîf... 
Dilopek ji xwîna Kemal im 
ez... 

Dilopek ji xwîna 
kevirê destê zaroka me ez... 

Ez Amed im... Geh Enes im, 
geh Mehmed û Îsmaîl im 
ez... 

Geh Evîn im, geh Mizgîn û 
Şîlan im ez... Geh zarok, geh 
ciwan im ez... 

Geh jin, geh mêr û 
berxwedanim ez... Bedena li 
ser çardaran im ez... 

Kirmaşan, rekorddarê telaqê; 

di her 2 demjimêran de telaqek 

Li gor serjimêriyên bilavbûyî di 
warê telaqê di îranê de, di çend 
salên derbasbûyî de, rêjeya 
diyardeya han di wî welatî de jorde 
çûye, lê asta jordeçûna telaqê li 
parêzgeha Kirmaşanê de li çav 
herêmên din ên îranê zêdetir e. Bi 
awayek ku li her 2 demjimêran de 
telaqek çê dibe. 


Li sê mehan de 30 hezar zarokên 


Binyatên ewlekariyê yên rejîma 
îranê di vê derheqê de ku ji Fecbookê 
bona agehdarkirina yektir di warê 
bernameyên bi kom de mifah tê 
standin, pirr nîgeranin. 

Di vê navberê de malpereke emniyetî, 
birêvebirina bernameyên bi kom li ser 
Fecbookê wek şerê nerm û bi 
rêkxistinkirî ji hêla Tevgera Kesk ve da 
nasandin. 

Bernameyên "lîstikabi 
avê(awrêşkanê) û Xez bazî" du bername 


Birêveçûna wan rê û 
resmên baskirî bû sedema 
nerehetiya tundrewên 
hikumetî, bi awayekê ku 
hinek ji nûnerên 
parlementoya îranê jî 
ragehandin ku vê pirsê di 
parlementoyê de jî wê bixin 
ber basê. 

Her eva mabû ku ew jî rengek 
siyasî bigre û aqibet bê 
qedexekirin. Rejîmek ku tirs ji 
lîstin û awreşkanê jî heye!!! 


11 hezar Lubnanî bi berîkên 

xelkê îranê dijîn 


Li gor nûçegihaniya "Hemşehrî 
onlain”, di sala 1389'an de, 4 hezar û 
174 telaq di wê parêzgehê de hatine 
tomarkirin ku li çav sala 1388'an, 
%13 zêdetir bûye. Herwha di hemen 
sal de amara zewacê %3.3 kêmtir 
bûye. Eva di demekê de ye ku 
navinciya telaqê di sala 1390'an de 
zêdetir bûye û ji her 5.6 zewacan, 
zewacek bi telaqê bi dawî tê. 

Li gor serjimêriyan di sala 
derbasbûyî de zêdetirîn rêjeya 


telaqê di parêzgehên Tehran, 
Kirmaşan û Xurasana Rezewî de 
bûye. Bi wateyek din, parêzgeha 
Kirmaşanê li çav nifûsa xwe rêjeya 
herî zêde a telaqê heye. 

Rehman Merdanî, parêzer û 
pisporê hiqûqî di vî warî de dibêje 
ku îtiyad, bêkarî û pirsgirêkên 
rehetiya jiyanê sedemên bingehîn 
ên telaqê ne. 


Hemû malbatên li jêr 
piştevaniya Komîteya 
"îmdad" di Lubnanê de ku 
pêtir ji 6 hezar malbatan û ji 
11 hezar kesan pêk tê, û bi 
diravê îraniyan dijîn. 

Serperestê Komîteya 
îmadad a Xumênî bi bîranîna 
çalakiyên dervey sînor ên vê 
komîteyê li dervey welat got: 
Niha pitirî 40 hezar kesî di 
welatên misilman ji xizmetên 
Komîteya îmdad xwedîpar in. 

Husên Enwarî di gotûbêjekê 
de tevî îrna'yê got: "Di welatên 
Lubnan, îraq, Efxanistan, 
Komara Azerbaycanê, Komor, 
Sûriye û Tacîkistan û herweha 
hin welatên din de, Komîteya 


îmadad bîroya nûneratiyê heye. 

Eva jî di halekê de ye ku hêla hejariyê 
di îranê de jorde çûye û beşek 
berbiçav ji xelkê destkurt û 
hewcedarê nanê şevê ne. 


Aqibeta dîktatoran: Husnî Mubarek û lawên 

wî di qefesa hesinî de hatin dadgehîkirin 


BwrkllomUyt 


Yekemîn civîna dadgehîkirina 
Husnî Mubarek, du kurên wî (Ela û 
Cemal) û tawanbarên din di 
demekê de dest pêkir ku 
serkomarê pêşîn yê Mîsrê bi 
birankardê bo dadgehê hat anîn, û 
kurên wî jî Quran bi dest, bo cara 
yekemîn piştî li ser kar rakirina 
Mubarek, di qefesê de bi bavê xwe 
re hevdîtin pêk anîn. 

Li gorî vê nûçeyî gişt parêzerên 
mafên medenî yên amade di dadgehê 


de, daxwazkarê vê yekê bûn 
ku Husnî Mobarek seba 
kuştara xelkê Misrê li 
bajarên cur bi cur de, bihê 
cezadan. 

Ew parêzer herweha 
daxwazkarê gazîkirina 
jineral Mihemed Husên 
Tentawî, wezîrê parastinê û 
serokê Civata Bilind ya 
Leşkerî ya birêveberê Mîsrê, 
û Omer Silêman, serokê 
Saziya îtilaatê û cîgirê 
serkomar û Samî Enan 
serokê Sitada Hevbeş ya 
hêzên çekdare Mîsrê bona 
şahidîdanê bûn. 

Hêjayê basê ye ku piştî 
xwendina rîzbenda tawanên 
li ser Husnî Mubarek, wan 
ew tawan li ser xwe ret kirin. 
Dadwer jî dadgehîkirina wan 
bo 15'ê Tebaxê paşde xist. 
Eva jî Aqibeta dîktatoran 
Nexşe li yên mayî. 


Somaliyayî cane xwe ji dest dane 


Çavkaniyên Amerîkayî bas ji 
mirina 3o,ooo zarokên 
Somaliyayî li sê mehên borî li 
encama birçîtî û hişksaliyê de 
didin. Gelek ji wan zarokan di 


riya xwe gihandina bi kempên 
alîkarî gihandinê bi belengazan 
cane xwe ji dest dane. 

Karnas û pispor li ser vê 
baweriyê ne ku hêj dê rewşa 
wan dijwartir be û kirîzek 
însanî li rê de ye. Ew texmîn 
dikin ku hêj 3 milyon kes li 
Somaliyê de hewcehî bi 
alîkariyên bilez hene, lê bi 
sedema şerê navbera girûpa 
îslamgeraya Elşebab û YA'ê de 
gihandina hevkariyan zehmete. 


Kom û civînên li ser Fecbookê 

A 

rejîma Iranê nîgeran kiriye 


ne ku di hefteyên borî de bi 
awayê bi kom di Tehranê de ji 
hêla ciwanan ve birêve çûn. 

Malpera “Bolton news " ku 
ser bi binyatên ewlehiyê ye, 
pirojeyên bi vî rengî wek 
pirojeyên aloz yên dijminên 
komara Îslamî binav kir, û 
nîgeraniya xwe derheq 
gihîştina wan pirojeyanbo 
herêmên din eşkere kir. 


Agirl 






























